Nəticə və təkliflər - Ələkbər Nəbiyev ( Hüquqşünas) beynəlxalq terrorçuluq monoqrafiya Bakı 2011\nAparılmış tədqiqatın nəticələri birmənalı olaraq təsdiq edir ki, beynəlxalq birliyin beynəlxalq terrorçuluq cinayətinə qarşı birgə mübarizə aparması zəruridir. Beynəlxalq cinayət kimi beynəlxalq terrorçuluq delictum sui generalis qismində beynəlxalq sülh və təhlükəsizlik üçün təhlükə yaradır. Bütövlükdə bütün dünya birliyinin marağına toxunmaqla, beynəlxalq terrorçuluq cinayəti erga omnes beynəlxalq öhdəliyinin pozulmasına gətirib çıxarır. Beynəlxalq terrorçuluq cinayəti terror aktlarında iştirak etmiş dövlətlərə qarşı sanksiyalar tətbiq etmək üçün əsaslar yaradır və beynəlxalq cinayət hüququ sistemi çərçivəsində terror cinayəti əməlini törətmiş şəxslərin cinayət məsuliyyətinə cəlb olunmasının labüdlüyünü nəzərdə tutur. Müasir beynəlxalq hüquq doktrinası beynəlxalq terrorçuluq cinayətinə birmənalı olaraq beynəlxalq cinayət kimi baxır. Bu da tamamilə aydındır. Ona görə ki, beynəlxalq terrorçuluq cinayətinin başqa formada başa düşülməsi də mümkün deyil.\nBeynəlxalq hüquq bütöv və mükəmməl bir sistem kimi beynəlxalq terrorçuluq cinayətinə qarşı lazımı səmərəli təsir vasitələrinin həyata keçirilməsini nəzərdə tutur. Beynəlxalq hüququn beynəlxalq terrorçuluğa qarşı ümumi qəbul olunmuş tənzimləyici təsir vasitəsi kimi cinayətkarların verilməsi (ekstradisiya) institutu və cinayət işləri üzrə qarşılıqlı hüquqi yardım institutu çıxış edirlər. Hər iki üsul eyni dərəcədə səmərəlidir və onların tələblərinin ciddi rejimdə lazımı səviyyədə gözlənilməsi dünya birliyinə beynəlxalq terrorçuluğun ləğv edilməsi sahəsində kəsərli köməklik göstərir.\nBeynəlxalq terrorçuluqla mübarizədə üstün yeri beynəlxalq cinayət ədliyyə orqanları tutur. Birləşmiş Millətlər Təşkilatı ilə əlaqədar olan və beynəlxalq ədalət mühakiməsinin daimi və müstəqil orqanı kimi Beynəlxalq Cinayət Məhkəməsinin yaradılması beynəlxalq cinayət hüququ sisteminə bütövlük və tamlıq xarakteri vermişdir.\nDünya birliyinin beynəlxalq terrorçuluq cinayətinə qarşı məqsədyönlü mübarizə aparmaq əzmində olmasının praktiki təzahürü kimi Birləşmiş Millətlər Təşkilatının bu cinayətlə əlaqədar qəbul etdiyi on üç konvensiya ilə yanaşı, beynəlxalq terrorçuluq cinayətinə qarşı yaradılmış regional sistemləri göstərmək olar. Bunlara Yaxın Şərq, İslam Konfransı Təşkilatı regionuna daxil olan ölkələr, Amerika, Afrika, Cənubi Asiya, Müstəqil Dövlətlər Birliyi ölkələrinin ərazi məkanı, GUAM ölkələri təşkilatı və s. imzalanaraq qüvvəyə minmiş xüsusi saziş, konvensiya, müqavilə və protokollar daxildir. Bütöv bir vahid halda toplandıqda beynəlxalq terrorçuluğa qarşı mübarizə sahəsində regional sistemlər dünya birliyinin sosial təzahür kimi terrorçuluğun ləğvi istiqamətində praktiki təsirə malik olan universal sistemini əmələ gətirir.\nQərbin hərbi strateqləri dördüncü nəsil müharibədə hərbi əməliyyatların əsas asimmetrik komponentləri kimi terrorçuluq və əks-terrorçuluq strategiyasına istinad edirlər.\nTerrorçuluqla mübarizədə avanqard ölkə olan Amerika Birləşmiş Ştatlarında terrorçuluğa verilən tərif maraq doğurur. Göstərilir: “Terrorçuluq - bu dövləti təmsil etməyən, yaxud qeyri-leqal şəxslər tərəfindən qeyri - kombatant şəxslər qrupuna qarşı qərəzlə törədilmiş siyasi cəhətdən motivləşdirilmiş güc tətbiq etməkdir” (Amerika Birləşmiş Ştatlarının qanunlar külliyyatı, maddə 2656 f(d), bölmə 22). Belə bir müəyyənləşdirmə hüquqi cəhətdən bir az formal və məhdud xarakterə malikdir. Lakin eyni zamanda bu dövlətə və onun müvafiq orqanlarına öz rəqiblərinə qarşı mübarizədə geniş meydan açır.\nTerrorçuluğun mənbəyinin təhlili göstərir ki, onun mənbəyi ictimai həyatın qlobal, regional və lokal səviyyədə iqtisadi, siyasi, dini və digər dərin ziddiyyətləri ilə bağlıdır.\nTerrorçuluğun meydana gəlməsi tarixinin təhlili nəticəsində belə bir nəticə əldə edilmişdir ki, texniki şəraitlə əlaqədar olaraq terrorçuluğun meydana gəldiyi dövrdən XVIII-XIX əsrlərə qədər onun bir sistem halına çevrilməsi mümkün deyildi. Terrorçuluğun yeni, daha mütəşəkkil və amansız növünün meydana gəlməsinə texniki tərəqqi, ilk növbədə isə partlayıcı maddələrin (dinamitin kəşfi), kütləvi informasiya vasitələrinin, eləcə də, informasiyaların verilmə vasitələrinin (teleqraf) inkişafı səbəb olmuşdur. Bunlar terror aktlarının təbliğatının səmərəsini və yeni terror təşkilatları yaradılması təcrübəsini bir neçə dəfə artırmışdır.\nAparılmış tədqiqatlar əsasında müəllif belə bir nəticəyə gəlir ki, beynəlxalq terrorçuluğun əsas əlamətləri aşağıdakılardır:\nmübarizənin xüsusilə son dərəcə kəskin formalarında istifadə etməklə güc və hədə tətbiq etmək;\nsiyasi rəqiblərinin zəiflədilməsi, siyasi məqsədlərə nail olunmasına yönəldilmiş olması;\nbilavasitə insanların həyatına təhlükə, idarə və təşkilatların fəaliyyəti, qeyri-legitimliklə əlaqədar ictimai təhlükənin artması.\nBeynəlxalq terrorçuluğun mühüm qollarından biri və ondan heç də az təhlükəli olmayanı dini ekstremizmdir.\nBu təhlükə bu gün Azərbaycanda real şəkildə mövcuddur.\nMüəllif belə nəticəyə gəlir ki, Respublikamızda dini ekstremizmə qarşı mübarizənin səmərəliliyini aşağı salan amillərdən biri mövcud qanunvericilik bazasının dövrün tələblərinə cavab verməməsidir. Belə ki, Azərbaycan Respublikasının hazırda qüvvədə olan cinayət qanunvericiliyində qadağan olunmuş təşkilatlarda üzvlüyə və digərlərində bu fəaliyyətə cəlb etməyə görə cinayət məsuliyyəti nəzərdə tutulmur. Cinayət məcəlləsində milli, irqi və dini ayrıseçkilik, ekstremist xarakterli materiallar yaymaq üstündə nəzərdə tutulan cəza tədbirləri isə, fikrimizcə, belə hərəkətlərin dövlətçiliyə vurduğu zərbəyə adekvat deyil.\nAparılmış tədqiqat nəticəsində məlum olmuşdur ki, həm Qərbi, həm də Şərqi Avropada və Müstəqil Dövlətlər Birliyinin Avropa hissəsində siyasi hüquqların dərəcəsi nə qədər yüksəkdirsə, orada terrorçuluğun səviyyəsi də aşağıdır. Lakin Şərqi Avropa barədə bunu təsdiq etmək olmaz, belə ki, bu ölkələrin hamısında siyasi hüquqların səviyyəsi yüksək deyil. Bunu belə interpretasiya etmək olar: hüquq siyasi mədəniyyətin kifayət qədər qiymətli əlamətidir, ona görə də hüququn pozulması ehtiraz davranışı, o cümlədən onun ən kəskin forması olan terrorçuluqda özünü göstərir.\nAsiya, Müstəqil Dövlətlər Birliyi, Yaxın Şərq, Afrika- bu regionların hər biri barədə demək olar ki, terrorun siyasi azadlıqlarla əlaqəsi çox azdır. Bu ona dəlalət edir ki, bir tərəfdən bütövlükdə hüquq, əsasəndə siyasi hüquq mədəniyyətin kifayət qədər qiymətli elementi deyil, digər tərəfdən hüququn olmaması və ya pozulması terror fəallığını stimullaşdırmır.\nBaxmayaraq ki, Yaxın Şərq ölkələrindən fərqli olaraq Müstəqil Dövlətlər Birliyi ölkələrində siyasi hüququn olmamasına reaksiya daha güclüdür, lakin bunun terrorla əlaqəsi çox zəifdir.\nKitabda terrorçu təşkilatların strukturunun tərkibinin və üzvlərinin hansı sinfə aid olmaları geniş tədqiq olunmuşdur.\nSon dövrlərədək terrorçu təşkilatların əksər üzvləri və terror aktlarını icra edən insanlar haqqında belə bir fikir formalaşmışdı ki, onlar intellektual, sosial və mənəvi cəhətdən məhdud insanlardır. Lakin törədilən terror aktları, onların hazırlanması və həyata keçirilmə səviyyəsi, müasir ən yeni texnologiyalardan istifadə qaydalarını bilmələri və s. göstərir ki, bu tamamilə yanlış fikirdir.\nBelə ki, aydın olmuşdur ki, bütövlükdə terror təşkilatlarının əksər üzvləri yaxşı təhsil almış, varlı, ailəli, daimi işi olan yüksək ixtisaslı mütəxəssislərdir və onlardan heç biri psixi xəstəliklərdən əziyyət çəkmirlər.\nBundan əlavə belə bir stereotip mövcuddur ki, kasıbçılıq, işsizlik və digər neqativ sosial amillər terrorçu şəbəkələrə yeni üzvlər cəlb etmək üçün əsas stimullardır fikri, yumşaq desək həqiqətə uyğun deyil.\nÜçüncü səhv stereotip ondan ibarətdir ki, guya terror qruplarına yeni üzvlərin cəlb edilməsi əsasən fundamentalist islam mədrəsələrində həyata keçirilir. Lakin məlum olmuşdur ki, terroristlərdən yalnız 9.4%-i dini təhsilə malikdir, qalanları isə müstəsna olaraq dünyəvi təhsilə malik kübar dairələrinə mənsub insanlardır. Bu terror təşkilatında bir nəfər də olsun avara, işsiz, terrora pul qazanmaq və ya şöhrət üçün gələn, avanturist yoxdur. Əksinə, onları yaxşı işi olan yüksək ixtisaslı peşəkarlar kimi qiymətləndirmək olar.\nMühüm məsələlərdən biri də nüvə terrorçuluğuna yol verilməməsi və ona qarşı hər tərəfli mübarizə tədbirlərinin həyata keçirilməsidir. Nüvə terrorçuluğu problemi nüvə silahına malik olan Rusiyada fərqli olaraq, Qərbin analoji ölkələrində hələ XX əsrin 70-ci illərindən dərk edilməyə başlamışdır. Hazırda Qərb ölkələri və Amerika Birləşmiş Ştatlarında nüvə obyektləri və materiallarının qorunması üzrə səmərəli, eşalon-eşalon yerləşdirilməklə müdafiə sistemi yaradılmış, terrorçuluğa qarşı kifayət qədər təcrübə toplanmışdır. Nüvə komplekslərinin səmərəli təhlükəsizlik sisteminin yaradılması terror aktlarının potensial nəticələrinin təhlilinə əsaslanmalıdır.\nNüvə materiallarının qorunması və onlar üzərində nəzarətin qabaqlayıcı tədbirlərinə, partladıcı nüvə qurğularının axtarılması və neytrallaşdırılması, böhran situasiyaları üzərində nəzarət üzrə prosedurlar hazırlanmalı və zəruri texniki vasitələr yaradılmalıdır.\nTerrorçuluğun qorxulu təzahürlərindən biri də müasir informasiya-telekommunikasiya texnologiyalarından istifadə etməklə həyata keçirilən kibercinayətkarlıqdır. Beynəlxalq birlik hazırda nəinki bu təhlükə ilə mübarizə yollarını axtarır, həm də bu məsələyə vahid yanaşma üsullarının işlənilməsi prosesi ilə məşğuldur. Kibercinayətkarlığın ən qorxulu növü kiberterrorçuluqdur.\nKiberterrorçuluğa verilmiş müxtəlif müəyyənləşdirməli, kiberterrorçuluğun məqsəd və mahiyyətinin təhlili nəticəsində belə bir nəticəyə gəlinir ki, kiberterrorçuluğa belə bir tərif verilməsi daha məqsədəuyğun olardı: “Kiberterrorçuluq-kibernetik məkandan və ümumdünya kompüter şəbəkəsindən istifadə etməklə cəmiyyət üçün nəzərdə tutulmayan məlumatların korlanması, pozulması, kənar edilməsi, təhrif olunması, terror qruplarının bir anda maliyyələşdirilməsinin həyata keçirilməsi və bu əsasda cəmiyyəti qorxutmaq və ya ruhi əzab vermək yolu ilə dövləti, beynəlxalq təşkilatları və yaxud fiziki şəxsləri istənilən qərarı qəbul etmələri və ya etməmələrinə təsir göstərilməsidir”.\nYuxarıda deyilənləri ümumiləşdirərək belə nəticəyə gəlmək olar ki, kiberterrorçuluğun nəticələridə beynəlxalq terrorçuluğun digər növləri kimi dünya birliyi üçün çox böyük bəlalar törədə bilər və buna görə də ona qarşı durmaq üçün bütün texniki vasitələrdən istifadə etməklə kompleks yanaşma işlənib hazırlanmalıdır.\nTerrorçuluğa qarşı mübarizənin əsas prinsipləri kimi aşağıdakılar qəbul olunur: qanunilik, terrorçuluğun qarşısının alınması üçün birinci dərəcəli tədbirlər, cinayətkarların məsuliyyətə cəlb edilməsinin labüdlüyü, terrorçuluq aksiyaları nəticəsində təhlükəyə məruz qalmış şəxslərin insan hüquqlarının müdafiəsi, terrorçulara qarşı minimum güzəştlərin tətbiqi, əks-terror əməliyyatlarının keçirilməsi zamanı cəlb olunmuş qüvvə və vasitələrə vahid rəhbərliyin bir mərkəzdən həyata keçirilməsi və s.\nFikrimizcə, terrorçuluğa qarşı mübarizə prinsiplərinin qanunvericilikdə təsbit olunması çox mühüm əhəmiyyət kəsb edir. Ona görə ki, məhz beynəlxalq cinayətin bir növü olan beynəlxalq terrorçuluq həddən artıq kəskin dövlət tədbirlərinin həyata keçirilməsini, qanunçuluqdan uzaqlaşmağı, dövlətə qarşı etibarın aşağı düşməsi, beynəlxalq sülhün və təhlükəsizliyin sarsılması, beynəlxalq birliyin maraqlarının pozulması və sairə kimi əks səmərə verməsinə təhrik edə bilər.\nTerrorçuluğun artmasına əngəl törətmək və ona qarşı daha müvəffəqiyyətli mübarizə aparmaq üçün mühüm şərtlərdən biri də bu sahədə milli qanunvericiliyin beynəlxalq standartlara uyğunlaşdırılmasıdır. Bu sahədə müvafiq dəyişikliklər və əlavələr birinci növbədə cinayət qanunlarında həyata keçirilməlidir.\nTerrorçuluğa qarşı mübarizənin taktika və texnologiyasına gəldikdə isə qeyd etmək lazımdır ki, hər bir antiterror xidməti üçün bunlar onun özünəməxsus olan qaydalardır. Həm də bu taktika və texnologiyalar hər bir xüsusi xidmət orqanı tərəfindən çox illik praktiki fəaliyyət nəticəsində işlənilmiş olur və heç vaxt açılıb söylənilmir və gizli saxlanılır.\nTerrorla mübarizədə mühüm məsələlərdən biri də ondan ibarətdir ki, terror təhlükəsi və real terrora məruz qalmış xarici dövlətlərin bu sahədə təcrübəsi öyrənilməli və sonradan cəmiyyətin xeyrinə istifadə olunmalıdır.\nTerrorçuluğa qarşı səmərəli işlər görmək bir sıra təşkilati-əməli tədbirlərin işlənilməsi və həyata keçirilməsini tələb edir. Hər şeydən əvvəl terrorçuluqla mübarizə taktikası təkmilləşdirilməli, hələ terrorçularda olmayan elmi-texniki nailiyyətlər xüsusi xidmət və hüquq-mühafizə orqanlarının fəaliyyətində tətbiq olunmalı, antiterror koalisiyasına daxil olan bütün tərəflər öz üzərilərinə götürdükləri öhdəlikləri yerinə yetirməlidirlər.\nTerrorçuluqla mübarizə sahəsində fəaliyyətin daha səmərəli olması üçün milli antiterror komissiyalarının yaradılması mühüm əhəmiyyət kəsb edə bilər. Belə komissiyalar bu istiqamətdə dövlət icra orqanlarının siyasi, xüsusi, sosial-iqtisadi və digər tədbir və hərəkətlərini müəyyənləşdirə və əlaqələndirə bilər. . Mübarizənin əsas şərtlərindən biri də bütün qeyri-qanuni hərbiləşdirilmiş və silahlı qruplaşmaların ləğvindən ibarətdir.\nQlobal strategiyanın həyata keçirilməsində insanları terrordan imtina etməyə inandırmaqla terrorçular və onların potensial tərəfdarları arasında ziddiyyətlər yaratmaq lazımdır. Bu halda bütün dövlətlərin iştirakı ilə terrora qarşı qlobal kompaniyanın başlanması mühüm əhəmiyyətə malikdir.\nTerrorçuların hücum məqsədilə istifadə edə biləcəkləri adi və kütləvi qırğın silahları əldə etmələrinə imkan verilməməlidir. Bu məqsədlə dünya ölkələri hazırkı təhlükələrə yanaşmada yeni yaranmış terror növü sayılan bioterrorçuluğa qarşı öz qüvvələri ilə mübarizə apara bilməyən ölkələrə yardım etməlidirlər.\nDövlətləri terrorçuluğa qarşı dəstək verməkdən çəkindirmək beynəlxalq qanunvericiliyə söykənməlidir. Ölkələr öz üzərlərinə düşən öhdəliyi yerinə yetirməkdə dünya birliyi qarşısında məsuliyyət daşımalıdırlar.\nTerrorçuluğa qarşı mübarizə məsələsini işıqlandırarkən terror fəaliyyətinin fərdi şəxslər, kredit təşkilatları və hətta dövlət tərəfindən maliyyələşdirilməsi kimi mühüm problemi nəzərdən qaçırmaq olmaz. Terror fəaliyyətini qidalandıran maliyyə axınını kəsmədən ( heç olmazsa məhdudlaşdırmadan) istənilən mübarizə müvəffəqiyyətsiz olacaqdır.\nTerrorçuluğu qidalandıran maliyyə mənbələrinin kəsilməsi hakim mövqe tutur. Bunun üçün bütün ölkələrdə vahid yanaşma və standartlar tətbiq olunmalıdır və ikili standartlara yol vermək olmaz. Hər şeydən əvvəl pul köçürmələrinin monitorinqi keçirilməli, terrorçuluqda və ya ona dəstək verməkdə şübhəli bilinən şəxslərin və təşkilatların maliyyə vəsaitlərinin hərəkəti barədə intensiv informasiya mübadiləsi aparılmalıdır.\nTerrorçuluğa qarşı mübarizədə çox böyük əhəmiyyət kəsb edən məsələlərdən biri də kütləvi informasiya vasitələrində terrorçuluğa qarşı mübarizədir. Bu bəlaya qarşı səmərəli mübarizə aparmaq üçün cəmiyyətin, güc strukturlarının, bütün dövlət strukturları və Kütləvi İnformasiya Vasitələrinin birliyi zəruridir. Həm də onlardan hər birinin həyata keçirdiyi mübarizə üsulu fərdi xarakter daşımamalı, razılaşdırılmış qaydada həyata keçirilməlidir.\nHeç vəclə imkan vermək olmaz ki, Kütləvi İnformasiya Vasitələri terrorçuların silahına və alətinə çevrilsin. Çox hallarda jurnalistlərin işə qarışması girovların və xüsusi xidmət orqanları əməkdaşlarının taleyində fəlakətli rol oynayır. Terrorçulara efir vaxtı və qəzet səhifələrində yer verməklə Kütləvi İnformasiya Vasitələri onların tələblərini qanuniləşdirir (legitimləşdirir), bununla da tamaşaçılarda onlara qarşı müəyyən hüsn-rəğbət yaradır.\nKitabda terrorçuluğa qarşı əks-təsir sahəsində təhlükəsizlik orqanlarının analitik-məlumat fəaliyyətinin əhəmiyyəti göstərilir, onun terrorçuluğa və siyasi ekstremizmə qarşı müqavimət sahəsində dövlət sisteminin təmin olunmasının tərkib hissəsi olması və həyata keçirilmə səviyyələri əsaslandırılır.\nQeyd etmək lazımdır ki, terrorçuluğa qarşı mübarizədə ikili standartlar olmamalıdır. Belə ki, terrorçuluğa qarşı mübarizədə ikili standartların tətbiq olunması mübarizəni səmərəsiz edir. Azərbaycan və onun müttəfiqləri göstərilən məsələyə ümumi prinsiplərdən yanaşırlar. Terrorçulara və onların tərəfdarlarına, sponsorlarına sığınacaq verilməsi cinayətlərə bəraət vermək deməkdir. Bu addımlar antiterror koalisiyası üzvlərinin birliyinə xələl gətirə və onlar arasındakı etibarlı münasibətləri poza bilər. Ancaq son illərin hadisələri onu göstərir ki, artıq bir çox ölkələr terrorçuların hədəfinə çevrilərək ikili standartların ölümcül təhlükəsi ilə üzləşmişlər.\nBirgə fəaliyyətin təşkili zamanı bəzi dövlətlərdə “İkili” standartların mövcud olmasına baxmayaraq, həmin ölkələrin terrorçuluğa qarşı apardığı mübarizəsində topladığı böyük iş təcrübəsi nəzərə alınmalıdır. Bu səbəbdən də terrorçuluq təhlükəsi qarşısında həmin ölkələrlə birgə ümumi məsələlərin səriştəli yerinə yetirilməsinin həyata keçirilməsi vacibdir.\nAntiterror tədbirlərinə gəldikdə isə qeyd etmək lazımdır ki, “ideal” təşkilatı tədbirlərlə müasir şəraitdə tam təhlükəsizliyi təmin etmək mümkün deyil. Terrorçu və ekstremist təşkilatlar müxtəlif ideoloji pərdələr altında fəaliyyət göstərərək öz sıralarına sadə adamları cəlb edir.\nTerrorçuluğa qarşı mübarizədə dünya ölkələrinin təcrübəsi göstərir ki, bu bəlaya qarşı səmərəli tədbirlər hüquq mühafizə və xüsusi xidmət orqanları ilə yanaşı, cəmiyyət tərəfindən də həyata keçirilməlidir. Belə ki, ekstremist təşkilatların fəaliyyətləri haqqında əhali arasında fəal izahat işləri aparılaraq, həmin qurumların ideologiyasının səhv olması ölkə vətəndaşlarına düzgün başa salınmalıdır. Burada əsas məsələ informasiya müharibəsini uduzmamaqdır.\nBeynəlxalq terrorçuluq cinayətinə qarşı regional mübarizə sistemlərinin daha səmərəli olması əsaslandırılır və Birləşmiş Millətlər Təşkilatının beynəlxalq terrorçuluğa qarşı mübarizə sahəsində fəaliyyəti prosesində regional sistemlərin işlək mexanizmindən istifadə olunması təklif olunur.\nBəzi hallarda inkişaf etmiş ölkələrdə meydana gəlmiş terrorçu qrupların Qərbə qarşı yönəldilmiş hərəkətləri iki sivilizasiyanın toqquşması kimi qiymətləndirilir. Tədqiqat nəticəsində belə nəticə əldə edilmişdir ki, əslində bu heç də belə deyil. Fikrimizcə, bu hər şeydən əvvəl qloballaşmanın dərinləşməsi ilə əlaqədar olaraq xammal ixrac edən ölkələrin sənayecə inkişaf etmiş ölkələrə qarşı müqavimətidir. Bu ölkələrin sənayecə inkişaf etmiş ölkələrin xammal bazası statusundan çıxa bilməmələri, eləcə də inkişaf etmiş ölkələrin onlar üçün məhvedici şəkildə formalaşmış beynəlxalq əmək bölgüsünü saxlamaları ilə əlaqədardır.\nIslam fundamentalizmi ilə islam terrorçuluğunu eyniləşdirmək tamamilə səhv fikirdir. Islam dəyərlərinin müfəssəl təhlili, müqəddəs Qurani-Kərimdən bir sıra surələrinin misal gətirilməsi nəticəsində belə bir qənaətə gəlinir ki, islam dini sülh dinidir və onu terrorçuluqla əlaqələndirmək sadəcə olaraq naşılıqdır.\nÖzlərinin dəhşətli cinayət əməllərini törədən terrorçular islamın, xristianlığın və ya yəhudi dininin (iudaizm) qanun və rəmzləri ilə pərdələnmələrinə baxmayaraq əslində isə onların dinlə heç bir münasibəti yoxdur. Hansı dinə xidmət etməyindən asılı olmayaraq, heç bir mömin adam dünyada ən böyük günah işlədib günahsız insanı öldürməz.\nHər bir ölkənin öz dövlət büdcəsində anti-terror fəaliyyətinin həyata keçirilməsi məqsədilə nəzərdə tutulan tədbirləri reallaşdırmaq üçün maliyyə mənbəyi nəzərdə tutulması məqsədəuyğundur.\nÖlkədə fəaliyyət göstərən xüsusi xidmət və hüquq-mühafizə orqanlarının terrorizmə qarşı mübarizədə vahid yanaşması təmin olunmalı, onlar əməliyyat-axtarış, kəşfiyyat, profilaktik və güc xarakterli və s. əməliyyatları həyata keçirərkən eyni eyni alqoritm üzrə işləməlidirlər. Bu orqanların anti-terror əməliyyatı keçirərkən taktiki hərəkətləri birgə qərargah təlimləri, komanda-qərargah kompleks operativ təlimləri, müxtəlif xidmət və təşkilatlar arasında qarşılıqlı əlaqəli məsələləri nizama salmaları (reqlamentləşdirmələri) məqsədəmüvaffiq olardı.\nTerror bütövlükdə sosioloji nöqteyi-nəzərdən yanaşılması daha məqsədəuyğun hesab edilməlidir.\n1. Azərbaycan Respublikasının Konstitusiyası. Bakı, 2002.\n2. H.Əliyev. Demokratik cəmiyyətdə dinin rolu və inam: terrorçuluğa və ekstremizmə qarşı mübarizə yollarının axtarılması. Beynəlxalq konfransda nitqi. Bakı, 10 oktyabr 2002.\n3. İ.Əliyev. İslam Konfransı Təşkilatının gənclər forumunun daimi qərargahında “Əməkdaşlıq və dialoq” konfransının açılışı mərasimində nitqi (İstanbul 4 sentyabr 2006). Bakı, 2006.\n6. Azərbaycan Respublikasının “Milli Təhlükəsizlik haqqında” Qanunu. Bakı, 2004.\n7. Azərbaycan Respublikasının “Terrorçuluğa qarşı mübarizə haqqında” Qanunu. Bakı, 1999.\n8. “Azərbaycan Respublikasının Milli Təhlükəsizlik Konsepsiyası”. Bakı,\n9. Azərbaycan Respublikasının Cinayət Məcəlləsi. Bakı, 2000.\n10. Azərbaycan Respublikasının Cinayət-Prosessual Məcəlləsi. Bakı, 2000.\n11. Azərbaycan Respublikasının “Qaçqınların və məcburi köçkünlərin (ölkə daxilində köçürülmüş şəxslərin) statusu haqqında” Qanun. Bakı, 1999.\n12. Azərbaycan Respublikası Milli Təhlükəsizlik Nazirliyinin Situasiya Mərkəzi. Bülleten, 2008.\n13. “Azərbaycan Respublikasının Prezidenti yanında Qiymətli Kağızlar üzrə Dövlət Komitəsi haqqında” Əsasnamə. Bakı, 1999.\n14. Azərbaycan Respublikası Prezidentinin 11 may 2002 tarixli sərəncamı. “Azərbaycan” qəzeti 12 may 2002.\n15. Azərbaycan Respublikası Baş Prokurorluğu, Azərbaycan Respublikasının Milli Təhlükəsizlik nazirliyinin mətbuat xidmətinin məlumatı. Noyabr 2008.\n16. Azərbaycan Respublikası Baş Prokurorluğu, Azərbaycan Respublikasının Milli Təhlükəsizlik nazirliyinin mətbuat xidmətinin məlumatı. 2007.\n17. Azərbaycan Respublikası Baş Prokurorluğu, Azərbaycan Respublikasının Milli Təhlükəsizlik nazirliyinin mətbuat xidmətinin məlumatı. 2008.\n18. Azərbaycan Respublikasının dövlət sərhədi haqqında Qanun. Bakı, 1991.\n19. Azərbaycan Respublikasının vətəndaşlığı haqqında Qanun. Bakı, 1998.\n20. “Banklar və bank fəaliyyəti haqqında” Qanun. Bakı, 2004.\n21. Cinayət törətmiş şəxslərin verilməsi (ekstradisiya) haqqında Azərbaycan Respublikasının Qanunu. Bakı, 2001\n22. Cinayət işləri üzrə hüquqi yardım haqqında Azərbaycan Respublikasının Qanunu. Bakı, 2001\n23. “Əməliyyat-axtarış fəaliyyəti haqqında” Qanun. Bakı, 1999.\n24. Azərbaycan Respublikasının “Polis haqqında” Qanunu, Bakı, 1999.\n25. Azərbaycan Respublikasının Milli Təhlükəsizlik Nazirliyi haqqında Əsasnamə. Bakı, 2004.\n26. Azərbaycan Respublikasında rezident və qeyri-rezidentlərin valyuta əməliyyatlarının rejimi haqqında qaydaları. Milli Bankın 27 may 2002-ci il tarixli 12 nömrəli sənədi.\n27. Banklarda hesabların açılması, aparılması və bağlanması Qaydaları. Milli Bankın 03 noyabr 2004-cü il tarixli sənədi.\n28. Nüvə terrorçuluğu aktlarının qarşısının alınması üzrə Birləşmiş Millətlər Təşkilatının Konvensiyası. Birləşmiş Millətlər Təşkilatının sənədləri, 2005.\n29. Azərbaycan Respublikasının “Qaçqınların və məcburi köçkünlərin (ölkə daxilində köçürülmüş şəxslərin) statusu haqqında” 21 may 1999-cu il tarixli Qanunu. Bakı, 1999.\n30. “Zorakı cinayətlərin qurbanlarına vurulmuş ziyanın ödənilməsi haqqında” Avropa Konvensiyasına qoşulma barədə Azərbaycan Respublikasının 17 mart 2000-ci il tarixli Qanunu. Bakı, 2000.\n31. Narkotik vasitələr və psixotrop maddələrin qanunsuz dövriyyəsinə qarşı mübarizə haqqında Birləşmiş Millətlər Təşkilatının Konvensiyasına (20 dekabr 1988-ci ildə Vyanada qəbul olunmuşdur) Azərbaycan Respublikasının qoşulması barədə 8 dekabr 1992-ci il tarixli Qanun. Qanunlar külliyyatı № 12, 1993.\n32. İrqi ayrı-seçkiliyin bütün formalarının ləğv edilməsinə dair Birləşmiş Millətlər Təşkilatının 21 dekabr 1965-ci il tarixli Beynəlxalq Konvensiyası. Birləşmiş Millətlər Təşkilatının sənədləri 1966. (Azərbaycan Respublikası 31 may 1996-cı ildə qoşulub).


2021, 13 May, Cümə axşamı, Bakı vaxtı 11:12\nMaaşlarını ala bilməyən fəhlələr.\n«Fəhlə, mühəndis, iş icraçısı, sürücü... Yanvar- aprel aylarının maaşlarını vermirlər. Qarşımıza bir-iki sahə rəisini çıxarırlar, onlar da boş vədlər verib bizi yola salırlar. Hər gün toplaşırıq, tələblərimizi səsləndirib dağılışırıq».\nAzərbaycanda baş verənləri izləmək üçün - Abunə ol, izlə\nMayın 18-də Şüvəlan qəsəbəsində yerləşən «Şimal-2» Elektrik Stansiyasının tikintisini həyata keçirən, azı, 100 fəhlə maaş tələbi ilə elə Şüvəlanda yerləşən «Şimal ES» MMC-nin qarşısına toplaşıblar. Fəhlələr AzadlıqRadiosunun «Qaynar xətt»inə danışırlar ki, bu ilin əvvəlinədək şirkətdən maaşlarını dişləri-dırnaqları ilə qopara bilirlərmiş. İndi kara nə diş gəlir, nə dırnaq. Fəhlələr 5 aydır ki, pulsuz-parasız işləyirlər.\n«2 MİN MANATDAN ÇOX ALACAĞIM VAR»\n– Mən özüm bu şirkətdə mühəndis işləyirəm. Bunlar keçən ildən başımıza bu oyunu gətirirlər. Keçən ilin mayından yığılan maaşlarımızı ilin sonunda beləcə orda-burda toplaşmaqla zorla aldıq. Yanvardan bu günədək isə havayı işləyirik. May yarı olub, biz yanvar-aprel aylarının maaşlarını almamışıq\n– Şəxsən Sizin nə qədər maaşınız yığılıb?\n– Bu dəqiqə şirkətdən 2 min manatdan çox alacağım var. Kimin adamı var, 1000-1500 alır, bizim kimilər isə 400-500 manata işləyir. Şəxsən mənim maaşım 550 manatdır».\n«HƏLƏ NÜÇƏ GÜN QIŞQIRMALIYIQ?»\nƏli adlı sürücü:\n«Evimdə xəstə anam, əməliyyatdan çıxmış azyaşlı balam var. Nə qədər pulsuz işləyərlər? Hər gün toplaşırıq bura, bir adam çıxıb konkret söz demir. Dövlətin sifarişi ilə görülən işdir. Hanı dövlətin təminatı? Bilmirik, hələ neçə gün bura toplaşmalıyıq, qışqırmalıyıq ki, kimsə içəridən çıxıb səsimizə səs versin. Şəxsən mən pulumu almayana qədər burdan tərpənən deyiləm».\nFəhlələrin deməsinə görə, naəlac qalıb Baş Prokuror Yanında Korrupsiyaya Qarşı Mübarizə İdarəsinin «qaynar xətt»inə zəng vurublar. Saat 12 radələrində idarənin əməkdaşları onların toplaşdıqları yerə gəliblər.\n«MAAŞLAR TEZLİKLƏ TAM ÖDƏNİLƏCƏK»\n«Şimal ES» MMC-dən «Qaynar xətt»ə bildirilib ki, fəhlələri qəbul edərək onlarla danışıqlar aparıblar. Fəhlələrə tezliklə maaşlarının tam ödəniləcəyi bildirilib.\n2011-ci il sentyabrın 21-də prezident İlham Əliyev Xəzər rayonunun Şüvəlan qəsəbəsində yerləşən «Şimal» Elektrik Stansiyasının 409 meqavat gücündə ikinci buxar-qaz enerji qurğusunun təməlqoyma mərasimində iştirak edib.\n«Şimal-2» Elektrik Stansiyasının tikinti layihəsini Yaponiya Beynəlxalq Əməkdaşlıq Bankı maliyyələşdirib. Layihənin 2013-cü ildə yekunlaşması nəzərdə tutulsa da, tikinti işləri hələ başa çatmayıb.


Jurnalistlər İsmayıllıda orta məktəblərlə tanış oldular\n13:06 24 Yanvar 2019\nİsmayıllı rayonu Lahıc qəsəbə tam orta məktəbi və Gəndov kəndində yeni istifadəyə verilən modul tipli ümumi orta məktəblə tanışlıq üçün mediatur təşkil edilib.\nMetbuat.az-ın məlumatına görə, əvvəlcə media nümayəndələri və təhsil ekspertləri Gəndov kəndindəki modul tipli məktəblə tanış olublar. Bildirilib ki, ölkə Prezidentinin sərəncamına əsasən, 2018-ci ildə quraşdırılan modul məktəbdə 44 şagird təhsil alır. 56 şagird yerlik məktəb 7 sinif və bir müəllim otağından ibarətdir.\nDaha sonra media nümayəndələri Lahıc qəsəbə tam orta məktəblə tanış olublar. Bildirilib ki, məktəbin tikintisinə 2017-ci ilin dekabr ayında başlanılıb, 2018-ci ilin avqust ayında tikinti-quraşdırma işləri başa çatdırılıb. 400 yerlik məktəb 3 mərtəbədən ibarətdir. Binanın daxilində hər mərtəbədə şagird və müəllimlər üçün ayrı-ayrılıqda sanitar qovşaqlar, idman zalı üçün xüsusi olaraq paltardəyişmə otağı, duş və sanitar qovşaqlar tikilib.\nMəktəb binasında videomüşahidə, yanğın əleyhinə siqnalizasiya sistemləri, ərazisində isə qazanxana, nasosxana, transformator yarımstansiyası, yeraltı içməli su anbarı və çirkab su anbarı mövcuddur. Otaqlar mərkəzləşdirilmiş istilik sistemi ilə təchiz olunub.\nKülək, duman... - Sabah hava belə olacaq\ntəhsil Təhsil Nazirliyi mediatur İsmayıllı


Vətənpərvərlik ruhunda tədbir təşkil edilib - FOTOLAR | Faktor.az\n15:19 19.01.2022 Hit: 618\nAzərbaycan Mədəniyyəti sosial platforması Vətənpərvərlik ruhunda tədbir təşkil edib. Azərbaycan Mədəniyyəti sosial platforması və Sabunçu Rayonu Gənclər evi 20 Yanvar faciəsinə həsr olunmuş tədbir keçiriblər.\nAnım tədbirində ilk öncə Dövlət Himni səsləndirildi və 20 Yanvar Şəhidlərinin əziz xatirəsi bir dəqiqəlik sükutla yad edildi. Tədbirdə bir sıra qonaqlar iştirak etmişlər: Millət Vəkilləri , İş adamları, ictimaiyyət nümayəndələri, Gənclər təşkilatlarının sədrləri, KİV və QHT rəhbərləri , TV əməkdaşları .Eyni zamanda Gənc şair Prezident mükafatçısı Qabil Ədalət , tarda Rusif Abdullayev , kamançada Aydan Əlizadə öz hisslərini şeir və musiqi ilə ifadə etmişlər.\n“20 Yanvar faciəsi”nə həsr olunan video çarx də nümayiş olunub. Tədbirin aparıcısı Fidan Oruc Əliyeva xüsusilə qeyd edib ki, 2020-ci ildə Prezidentimiz, müzəffər Ali Baş Komandanımız İlham Əliyevin rəhbərliyi ilə qazanılmış möhtəşəm Qarabağ Zəfərindən sonra Azərbaycanın müstəqilliyi, ərazi bütövlüyü və torpaqlarımızın azadlığı uğrunda canından keçən bütün Şəhidlərimizin qisası alındı, qəhrəman oğul və qızlarımızın ruhu şaddır və Azərbaycan xalqı 20 Yanvar faciəsinin 32-ci ildönümünü andığımız bugünlərdə ötən illər ərzində bu il ilk dəfədir ki, Şəhidlər Xiyabanına başıuca və qürurla gedir. Vətən müharibəsində Azərbaycan xalqı işğal altındakı bütün torpaqlarını azad etdi və ərazi bütövlüyünü bərpa edərək adını tarixə qızıl hərflərlə yazdı. Tədbiri giriş sözü ilə açan Sabunçu rayonu gənclər evin direktoru Samir Mehrəliyev yüksək vətənpərlik ruhunda formalaşan müasir Azərbaycan gənclərinin təlim-tərbiyəsi və ölkəmizdə təhsilə göstərilən diqqət və qayğı haqqında danışaraq bildirdi ki, Vətən müharibəsində bütün dünya gördü ki, Azərbaycanda Vətəninə, dövlətinə, torpağına bağlı necə qəhrəman, döyüşkən və fədakar gənclər formalaşıb. Biz Prezidentimizlə, döyüş meydanında böyük şücaət, mərdlik, milli ruh nümayiş etdirən qəhrəman gənclərimiz, əsgər və zabitlərimiz, Ordumuzla qürur duyuruq. Bu gənc nəsli tərbiyə edən valideynlərimizlə, müəllimlərimizlə fəxr edirik. Azərbaycan Respublikasının Prezidenti İlham Əliyev Vətənimizi bütün dünya miqyasında tanıtdı və əminik ki, müstəqilliyimiz, ərazi bütövlüyümüz uğrunda Şəhadət zirvəsinə ucalan bütün Şəhidlərimizin ruhu şaddır, çünki uzun illik həsrətə nəhayət son qoyuldu və Azərbaycan bayrağı bu gün bütöv, azad Azərbaycan üzərində vüqar və şərəflə dalğalanır. Millet Vəkili Ceyhun Məmmədov çıxışında qeyd edib ki, bu dəhşətli faciədən 32 il ötsə də, baş verənlər unudulmur. Vətən uğrunda canından keçən oğul və qızlarımızın qəhrəmanlığı dillərdə dastan olub. Çünki azadlığa gedən yolumuzda ilk cığırları onlar açıblar.\nDövlət müstəqilliyimizin bərpası, azad həyatımız üçün ilk növbədə, şəhidlərə borcluyuq. 1990-cı il yanvarın 21-də ümummilli lider Heydər Əliyev həyatını təhlükəyə ataraq Azərbaycanın Moskvadakı daimi nümayəndəliyinə gəldi, xalqımızın kədərini bölüşdü və kommunist rejiminin respublikamızda həyata keçirdiyi qanlı aksiyasını qətiyyətlə pisləyən bəyanatla çıxış etdi. Ulu Öndərin bu addımı xalqımıza təpər və güc verdi, ona dayaq və təsəlli oldu. 20 Yanvar faciəsinə dövlət səviyyəsində ilk siyasi-hüquqi qiymət də dahi şəxsiyyət Heydər Əliyev tərəfindən verildi. Şəhidlərin xatirəsinin əbədiləşdirilməsi üçün lazım olan bütün tədbirlər görüldü: Şəhidlər xiyabanda möhtəşəm “Əbədi məşəl” abidə-kompleksi ucaldıldı, 20 Yanvar Ümumxalq Hüzn Günü elan edildi, “20 Yanvar şəhidi” fəxri adı təsis olundu, şəhid ailələrinin, 20 Yanvar hadisələrində əlil olan şəxslərin sosial müdafiəsi gücləndirildi. Bu siyasəti davam etdirən Prezident İlham Əliyevin Sərəncamı ilə Şəhidlər xiyabanı vahid kompleks kimi yüksək səviyyədə yenidən quruldu və abadlaşdırıldı. Həmçinin dövlətimizin başçısının tapşırığı ilə Bakıda “20 Yanvar” dairəsində memorial abidə kompleksi yaradıldı. “20 Yanvar gecəsi hər bir azərbaycanlı üçün müstəqilliyimizə aparan yolda qəhrəmanlıq dastanına çevrildi. Şəhidlərimizin əbədiyaşar xatirəsini daim əziz tutan Azərbaycan xalqı Birinci Qarabağ Müharibəsində və 2020-ci il Vətən müharibəsində torpaqlarımızın azadlığı uğrunda qəhrəmanlıqla döyüşən igidlər yetişdirdi. Möhtərəm Prezidentimiz, müzəffər Ali Baş Komandan İlham Əliyevin rəhbərliyi ilə qəhrəman Azərbaycan Ordusu cəmi 44 gün ərzində 30 il işğal altında olan torpaqlarımızı mənfur düşmən tapdağından xilas etdi. Azərbaycan Vətən müharibəsinin qalibi oldu. Bu misilsiz nailiyyət və Şanlı Qarabağ Zəfəri ölkəmizdə aparılan düzgün idarəetmə və gənclər siyasətinin nəticəsidir. Məhz bu siyasət və bütün Şəhidlərimizin, qazilərimizin şücaəti, mətanəti, fədakarlığı nəticəsində bu gün Azərbaycan xalqı məğrur, qalib ölkənin vətəndaşlarıdır.\nAzərbaycan xalqı daim bütün Şəhidlərimizin əbədi xatirəsini yaşadacaq və onların ruhları qarşısında dərin ehtiramlarını bildirəcəkdir. Allah bütün Şəhidlərimizə qəni-qəni rəhmət eləsin!” Millət Vəkili Vüqar İsgəndərov çıxış edərək bildirib ki,Yanvarın 20-də Şəhidlər xiyabanını, şəhidlərin xatirə komplekslərini yüz minlərlə insan ziyarət edib. 1990-cı il yanvarın 19-dan 20-nə keçən gecə şəhid qanları ilə Azərbaycanın yeni tarixi yazıldı. 20 Yanvar bu tarixin həm kədər, həm də qürur doğuran səhifəsidir. Yanvarın 20-də səhər saatlarından Şəhidlər xiyabanına insan axını başlayıb. İnsanlar bu müqəddəs məkanda uyuyan qəhrəmanların xatirəsini ehtiramla yad ediblər. Buraya Bakı sakinləri ilə yanaşı, paytaxtımızın qonaqları və bölgələrdən gələn insanlar da gəlmişdilər. Bu dəhşətli faciədən 29 il ötsə də, baş verənlər unudulmur. Vətən uğrunda canından keçən oğul və qızlarımızın qəhrəmanlığı dillərdə dastan olub. Çünki azadlığa gedən yolumuzda ilk cığırları onlar açıblar. Dövlət müstəqilliyimizin bərpası, azad həyatımız üçün ilk növbədə, şəhidlərə borcluyuq. 1990-cı il yanvarın 21-də ümummilli lider Heydər Əliyev həyatını təhlükəyə ataraq Azərbaycanın Moskvadakı daimi nümayəndəliyinə gəldi, xalqımızın kədərini bölüşdü və kommunist rejiminin respublikamızda həyata keçirdiyi qanlı aksiyasını qətiyyətlə pisləyən bəyanatla çıxış etdi. Ulu Öndərin bu addımı xalqımıza təpər və güc verdi, ona dayaq və təsəlli oldu. 20 Yanvar faciəsinə dövlət səviyyəsində ilk siyasi-hüquqi qiymət də dahi şəxsiyyət Heydər Əliyev tərəfindən verildi. Şəhidlərin xatirəsinin əbədiləşdirilməsi üçün lazım olan bütün tədbirlər görüldü: Şəhidlər xiyabanda möhtəşəm “Əbədi məşəl” abidə-kompleksi ucaldıldı, 20 Yanvar Ümumxalq Hüzn Günü elan edildi, “20 Yanvar şəhidi” fəxri adı təsis olundu, şəhid ailələrinin, 20 Yanvar hadisələrində əlil olan şəxslərin sosial müdafiəsi gücləndirildi. Bu siyasəti davam etdirən Prezident İlham Əliyevin Sərəncamı ilə Şəhidlər xiyabanı vahid kompleks kimi yüksək səviyyədə yenidən quruldu və abadlaşdırıldı. Həmçinin dövlətimizin başçısının tapşırığı ilə Bakıda “20 Yanvar” dairəsində memorial abidə kompleksi yaradıldı. 20 Yanvar əlilləri və şəhid ailələri dövlətin hərtərəfli qayğısı ilə əhatə olunublar. Əlillərin reabilitasiyası üçün sağlamlıq mərkəzləri yaradılıb, 20 Yanvar əlilləri və şəhid ailələri dövlət büdcəsi hesabına mənzillə təmin edilib, onlara Prezident təqaüdü təyin olunub.\nQazilər Kənan Qasımov , Süpay Məmmədov çıxış edərək bildirib ki, 20 Yanvar faciəsini ürəkağrısı ilə xatırlasaq da, bu tarixi, eyni zamanda, Azərbaycan xalqının şanlı günü kimi qeyd edirik. Xalqımız həmin gün üstünə şığıyan tanklardan, sinəsinə tuşlanan güllələrdən qorxmadı, azadlıq mübarizəsini axıradək davam etdirərək müstəqilliyə qovuşdu. 1990-cı ilin 20 Yanvar günü şəhid olan cəsur oğul və qızlarımız ölümün gözünə dik baxıb “Vətən sağ olsun!” - dedilər. Belə övladları olan xalq məğlubedilməzdir. Bu gün Şəhidlər xiyabanına axışan 10 minlərlə insan onların xatirəsinə dərin ehtiramını bildirir. Bu gün dünyanın ən sürətlə inkişaf edən ölkələrindən biri olan Azərbaycanda yaşayıb-yaradan gənc nəsil müstəqilliyimizin şəhid qanları bahasına əldə olunduğunu bilməlidir. Şəhidlər xiyabanı xalqımızın and yeri olaraq qalacaq. Tədbirdə Uşaq İnkişa Mərkəzinin Təsisçisi,Rəhbəri,AQSİA-nın üzvü Aynur Musayeva çıxış edərək bildirib ki, 20 Yanvar faciəsi ilə Azərbaycan xalqının həm də mübarizliyini, əyilməzliyini, məğrurluğunu nümayiş etdirdiyini deyib.Ulu öndər Heydər Əliyevin 1990-cı il yanvarın 21-də sovet rejiminin qadağalarına baxmayaraq, həyatını təhlükə qarşısında qoymaqla, öz ailə üzvləri ilə birgə Azərbaycanın Moskvadakı daimi nümayəndəliyinə gələrək, qanlı faciənin təşkilatçılarını dünya ictimaiyyəti qarşısında ittiham etdiyini diqqətə çatdırıb. Ahəng Psixologiya Reabilitasiya İnkişaf Mərkəzin Direktoru Vüsalə Əmiraslanova çıxış edərək bildirib ki, Ölkəmizin müstəqilliyi uğrunda canını qurban verən şəhidlərimizin adının əbədi olaraq Azərbaycan tarixinə və xalqımızın yaddaşına həkk olunduğunu bildirib.Şəhidlərimizin qanının hədər axmadığını, bugünkü müstəqilliyimizin bünövrəsinin o dövrdə qoyulduğunu vurğulayıb. Tədbirdə hər zaman yardıma ehtiyacı olan insanlara dəstək olan ,,Premium Assistance 2021 “ xeyriyyə şirkətinin rəhbəri və təsisçisi Elnurə Əliyeva və digər əməkdaşlar da iştirak edib. Tarixçi Rasim Rzaxanov Çıxış edərək bildirib ki, Bu gün bizim üçün həm hüznlü, həm də şərəfli gündür. 29 il əvvəl yanvarın 19-dan 20-nə keçən gecə sovet ordusu dinc əhaliyə divan tutdu. Yüzdən çox oğul və qızlarımız o məşum gecədə qətlə yetirildi. Məhz o gecə tökülən qanlar hesabına ölkəmiz əsarətdən xilas oldu, yenidən dövlət müstəqilliyi əldə etdik. Şəhidlər xiyabanı ölümün gözünə dik baxan vətən övladlarının son mənzilidir. Azadlığımızın memarları, xalqı, vətəni canından çox sevən fədailər unudulmurlar. Xalqımız hər il 20 Yanvar qətliamının qurbanlarını yad edir. Təqdirəlayiq haldır ki, buraya gələnlər arasında azyaşlılar, məktəblilər də var. Şəhidlərimizin qəhrəmanlığı nəsildən-nəslə ötürülür, uşaqlar, yeniyetmələr, gənclər vətənpərvərlik ruhunda yetişirlər. Bu gün hər bir azərbaycanlı Vətən uğrunda son damla qanına kimi vuruşmağa hazır olmalıdır. Çünki işğal altındakı ərazilərimizi azad etməklə şəhidlərimizin ruhunu şad edə bilərik. Azərbaycan Mədəniyyəti sosial platformasın sədri Rəqsanə Əsədova çıxışında 1990-cı il yanvarın 19- dan 20-nə keçən gecə Bakıda sovet ordusu tərəfindən dinc əhaliyə qarşı dəhşətli, kütləvi qırğın hadisəsi törədildiyini ,bu qanlı hadisənin törədilməsində əsas məqsədlərdən biri öz haqlı tələblərini irəli sürən, bu tələblərə demokratik yollarla nail olmaq istəyən, istiqlaliyyət, azadlıq, suverenlik istəyində olan Azərbaycan xalqının iradəsini qırmaq, insanların müstəqillik arzularını tankların altında əzmək olduğunu qeyd edib. Sovet imperiyası günahsız insanların qanını axıtsa da, xalqımıza qarşı misli görünməmiş qəddarlıq etsə də, istəyinə nail ola, milli qürurumuzu qıra bilmədi. Xalqın başına gətirilən bu cinayət sovet imperiyasının iç üzünü bariz şəkildə ortaya qoydu. Əslində imperiyanın Bakıda bu qanlı hadisəni törətməklə ittifaqa üzv olan digər respublikalara göz dağı vermək planı, imperiyanı zor gücünə mühafizə etmək təşəbbüsü də boşa çıxmış oldu. Şəhidlər xiyabanı azadlığımız, müstəqilliyimiz və milli iradəmizin simvolu kimi gələcək nəsillər üçün də bir qürur mənbəyi olacaq.\n44 günlük müharibədə Prezident İlham Əliyev təkcə Azərbaycanı qalib etmədi, eyni zamanda, müasir dünya siyasətində həllini gözləyən bir sıra məsələləri uğurla həll etdi. Hər şeydən əvvəl, Azərbaycan Respublikası dövləti bu qələbəsi ilə BMT Təhlükəszilik Şurasının 822, 853, 874 və 884 saylı qətnamələrini yerinə yetirərək dünya müdiriyyəti adlandırılan bu təşkilatın nüfuzunu, ona olan inamı bərpa etdi. Ermənistan təkcə hərb meydanında məğlub edilmədi, Prezident İlham Əliyev dünyanın məşhur KİV- inə verdiyi müsahibələri ilə bir neçə yüz il boyunca dünyanı aldadan uydurma erməni təbliğatını təkbaşına darmadağın etdi. Yüz milyonlarla insan erməni yalanlarını başa düşdü. Dünya erməni faşizminin içi üzünü gördü. Bir daha məlum oldu ki, erməni faşizmi nasizmdən daha qəddar və iyrəncdir. Ermənistanın müharibənin əvvəlindən xristianların dini hisslərini istismar edərək baş verənləri xristianlıq əleyhinə olan kimi qələmə verməyə çalışması cəhdləri də puça çıxdı. Hamıya məlumdur ki, artıq uzun illərdir Azərbaycan Respublikasının Birinci vitse-prezidenti Mehriban xanım Əliyevanın rəhbərliyi altında Bakıda mədəniyyətlərarası, sivilizasiyalararası, dinlərarası dialoq, humanitar forumlar keçirilir. 44 günlük müharibədə qazanılan qələbə ermənilərin bədbəxtliyinin köklərini bir daha üzə çıxardı.\nGöstərdi ki, erməni ünsürünün bədbəxtliyinin başlıca səbəbi son iki yüz ildə gəlib yerləşdikləri və aborigen olmadıqları regionun yerli xalqları ilə dil tapıb keçinməməkdə və üçüncü qüvvəni gətirməkdədir. Vətən torpağı üçün son damla qanına qədər qəhərmanlıqla döyüşən və canını Vətən uğrunda, torpaqlarımızın azadlığı uğrunda fəda verən neçə-neçə igidlər formalaşdırıb. Bu xalq böyük Qələbələrə layiq xalqdır. Çünki xalqımız əziz Prezidentimiz, qalib Ordunun Ali Baş Komandanı İlham Əliyevə güvənir, Ona arxalanır, Ona inanır. Azərbaycanımızın gələcəyi çox parlaqdır və etibarlı əllərdədir. Sonra Anım tədbirinə yekun vuruldu. Allah bütün Şəhidlərimizə qəni-qəni rəhmət eləsin!


Şəhid ailəsindən pul istəyən aparıcı üzr istədi +VİDEO\nŞəhid ailəsindən pul istəyən aparıcı üzr istədi +VİDEO\nŞəhid ailəsindən pul istəyən aparıcı üzr istədi\n“40 manat da, 60 manat da olub. 60 bir dəfə olub. Elə olub ki, bir dəfə maşın sınıb. Mən özüm ağız açmışam ki, maşın sınıb, əlimizdə də benzin almağa pul yoxdur. 4 nəfər də olub. Onlardan üzr istəyirəm".


Soyuq müharibə anonsu | Hazara-Azeri\n“Ukraynada münaqişə 4 mindən çox insan həlak olmaya gətirib çıxardı. Bu Avropada təhlükəsizlik və sabitlik üçün təhlükə yaradır. Ukraynanın şərqində baş qaldıran bu böhran Avropada soyuq müharibənin kabusları dirçəldir”, – deyə BMT-nin baş katibi bildirib.\nBundan başqa o, 2014-cü ildə beynəlxalq miqyaslı təhlükələrdən danışarkən Afrikadakı Ebola virusunu, Yaxın Şərqdəki terrorist fəaliyyətləri və əsas da Suriyadakı kimyəvi silahın məhv edilməsini vurğulayıb. …read more\nPrevious PostDurmuşlar kəndi yerində durmadıNext Post“Barselona”dan darmadağın (VİDEO)


DÜNYA SİYASƏTİNİN PARLAQ SİMASI | Kamran Əliyev\nDÜNYA SİYASƏTİNİN PARLAQ SİMASI\nQeyri–adi zəka, fitri istedad sahibi, müdrik dövlət xadimi, ümummilli lider Heydər Əliyev Azərbaycan xalqının tarixində və taleyində silinməz iz qoyan böyük şəxsiyyət kimi yaşayacaqdır. Bu dahi şəxsiyyət respublikamızın inkişaf və tərəqqi yolunu müəyyənləşdirmiş, milli–mənəvi dəyərlərimizin, müstəqil dövlətçiliyimizin əsaslarını yaratmış, milli ruhun, milli ideologiyanın yüksəlməsinə əvəzsiz töhfəsini vermişdir. Ulu öndərin xilaskarlıq missiyası sayəsində Azərbaycan dünyanın siyasi xəritəsindən silinmək təhlükəsindən qurtarmışdır. Heydər Əliyev keçmiş SSRİ–də dövlət təhlükəsizlik orqanlarına rəhbərlik edən ilk azərbaycanlı olmaqla bu qurumun yerli kadrlarla formalaşdırılmasına xüsusi diqqət yetirmiş, bu orqanda general–mayor rütbəsinə qədər ucalmışdır.\nHeydər Əliyevin siyasi hakimiyyətinin ilk dövrü Azərbaycanın iqtisadi və sosial sahələrdə inkişafı, kənd təsərrüfatı və sənayedə islahatlar, ölkənin güclü inkişafının təməlinin qoyulduğu mərhələ kimi xarakterizə olunur. Uzaqgörən siyasətçi hələ Azərbaycanın SSRİ–nin tərkibində olduğu vaxtlarda onun gələcək müstəqilliyinin əsas təminatlarından olan iqtisadiyyatın güclü təməl üzərində qurulması istiqamətində çalışmış, böyük çətinliklər hesabına mühüm ittifaq əhəmiyyətli sənaye müəssisələrinin respublikamızda açılmasına nail olmuşdur. Heydər Əliyevin təşəbbüsü ilə həyata keçirilən islahatlar nəticəsində Azərbaycan aqrar–sənaye respublikasından sənaye–aqrar respublikasına çevrildi. Respublikada aparılan genişmiqyaslı quruculuq işləri nəticəsində Azərbaycanda bir neçə il ərzində yeni yaşayış massivləri, məktəblər, sənaye müəssisələri tikildi, yollar salındı. Azərbaycan gənclərinin elmin və təhsilin dərinliklərinə yiyələnməsi, ölkənin sabahı naminə peşəkar kadr olması üçün Heydər Əliyevin gərgin səyi nəticəsində on minlərlə azərbaycanlının keçmiş ittifaqın ən nüfuzlu ali məktəblərində təhsil almalarına şərait yaradıldı. Bu illərdə respublikada həyatın elə bir sahəsi qalmadı ki, orada inkişaf, tərəqqi müşahidə olunmasın. Heydər Əliyev bu fəaliyyəti ilə həm də gələcək müstəqil Azərbaycanın möhkəm özülünü, sonrakı nəsillərin xoşbəxt və firavan həyatının əsasını qoymuşdur.\nTəcrübəli hüquq–mühafizə orqanı işçisi kimi rüşvətxorluq və korrupsiya hüquqpozmalarının iqtisadiyyata, bütövlükdə ölkənin inkişafına zərərli təsirini yaxşı bilən Heydər Əliyev siyasi hakimiyyətə gəlişinin ilk vaxtlarından bu istiqamətdə də ciddi mübarizəyə başlamışdır. Ulu öndərin Azərbaycan KP Mərkəzi Komitəsinin birinci katibi təyin ediləndən sonra haqq–ədalətin bərqərar olması, dövlət–vətəndaş münasibətlərinin hüquqi müstəvidə tənzimlənməsi, demokratik dəyərlərə söykənən sivil cəmiyyətin yaradılması istiqamətində köklü işlər görüldü. Heydər Əliyev Sovet hakimiyyəti dövründə mövcud olan neqativ halların, xüsusilə də rüşvətxorluğun aşkar edilməsində və ona qarşı mübarizə aparılmasında daim cəsarətli addımlar atmışdı.\nÜmummilli liderin 1969–cu ilin 5 avqust plenumunda məruzəsi o vaxtkı Sovetlər Birliyində, eləcə də SSRİ–dəki bütün prosesləri diqqətlə izləyən bir sıra xarici ölkə mətbuatında əsl hadisəyə çevrildi. Respublikanın rəhbəri Heydər Əliyevin məruzəsində daha çox çatışmazlıqlardan danışılırdı. Tarixi avqust plenumunun iştirakçıları və şahidləri söyləyirlər ki, bu bütün Sov.İKP–nin və SSRİ–nin tarixində yeganə tədbir idi ki, belə tənqidi ruhda keçirdi.\nBu mövzuda xarici mətbuatın o dövrdə yazdıqları olduqca maraqlıdır: “Röyter” agentliyi 11 avqust 1969–cu ildə yazırdı: “Ötən ay Azərbaycan Partiya Komitəsinə rəhbər seçilən bu şəxs Zaqafqaziya sovet respublikası olan Azərbaycanda yüksək vəzifəli şəxslər arasında korrupsiya və mənəvi durğunluq halları barədə qeyri–adi bəyanat səsləndirib…”. “Azadlıq” radiosunun rus dilində 12 avqust 1969–cu il buraxılışından bir parça: “Bakı. Azərbaycan Kommunist Partiyası Mərkəzi Komitəsinin birinci katibi Heydər Əliyev Azərbaycan SSR–in bir sıra məsul dövlət və partiya işçisinin rüşvətxorluq və əxlaqazidd hərəkətlərini ifşa eləyən bəyanatla çıxış etmişdir… O, günahkarların ifşa olunmasını və rüşvətxorluqla amansız mübarizə aparılmasını tələb etmişdir. Bundan başqa, Əliyev təsdiqləmişdir ki, Azərbaycan SSR–in bir çox məsul əməkdaşı qohumbazlıqla vəzifəyə yiyələnib”.\n“Morninq star” qəzeti 12 avqust 1969–cu il: “Cənab Əliyev bəzi vəzifəli şəxslərin mənəviyyatsızlığını və özünüaparma qaydalarının pozulmasını kəskin tənqid etmişdir… O, respublikada idarə üsulunu, kadrların seçilərək yerləşdirilməsini kəskin tənqid etmişdir…”. “Yeni həyat” (Türkiyə) 30 avqust 1969–cu il: “N.S.Xruşşov dövründən bəri ilk dəfə belə yüksək mənsəb sahibi olan bu qədər şəxsə qarşı belə ağır ittiham səsləndirilmişdir…”.\nGöründüyü kimi, hələ o vaxt Azərbaycana rəhbərlik edən Heydər Əliyev “Qoy, ədalət zəfər çalsın!” prinsipindən çıxış edərək qanuna, hüquq qaydalarına əməl olunmasını əsas amil kimi götürərək ardıcıl tədbirlər həyata keçirməyə başlamışdır. Ümummilli lider hələ o vaxt sovet qanunlarının sərtliyinə baxmayaraq, öz xalqının hüquqları uğrunda mübarizə aparmış, bir sözlə, haqqı nahaqqa qurban verməmiş, mütərəqqi fikirli ziyalıları təqiblərdən qoruyub saxlaya bilmişdir.\nTarixə çevrilən 5 avqust 1969–cu il plenumu, sözün həqiqi mənasında, Azərbaycanın ictimai–siyasi həyatında bir dönüş yaratdı. Plenumdan dərhal sonra respublikanın iqtisadiyyatında canlanma yarandı, korrupsiya ilə mübarizə dönməz xarakter aldı.\nUlu öndər Heydər Əliyev demokratik ruhlu rəhbər kimi mətbuata müsahibəsində bu və digər nöqsanları açıq qeyd edir, sovet cəmiyyətinin eybəcərliklərini deməkdən çəkinmirdi. Bu baxımdan, onun 1981–ci il dekabrın 19–da “Literaturnaya qazeta”da dərc olunmuş məşhur “Qoy ədalət zəfər çalsın!” sərlövhəli müsahibəsini xüsusi xatırlatmaq lazımdır. Ulu öndər 2000–ci ilin 22 iyulunda məhz həmin müsahibədən dərhal sonra böyük sensasiyanın yarandığını xatırladaraq demişdir: “Xatirimdədir, o vaxt Andropov SSRİ Dövlət Təhlükəsizliyi Komitəsinin sədri, həm də Siyasi Büronun üzvü idi. O, bir neçə gündən sonra mənə telefon etdi. Dedi ki, sənin bu müsahibən böyük bir sensasiya yaradıbdır. Soruşdum ki, nə mənada? Cavab verdi ki, müsbət də var, mənfi də var. Soruşuram ki, nəyi müsbətdir, nəyi mənfidir? Deyir, müsbət odur ki, insanlar bizim cəmiyyətdəki bu yaraları görürlər və sevinirlər ki, kimsə cəsarət edib bunları açıq deyir. Özü də bunu aşağıda yox, ən yüksək vəzifədə çalışan bir adam deyir. Amma bunun əleyhinə olanlar da var. Soruşuram ki, niyə? Bildirir ki, çünki onlar bunun açılmağını istəmirlər. O vaxt bir çox belə yazılar olub. İstəsəniz, axtarın, tapın, oxuyun”.\nAzərbaycan rəhbərinin rüşvətxorluğa qarşı mübarizəsi haqqında məlumat alan Sov.İKP MK–nın baş katibi L.Brejnev xüsusi olaraq bu məsələ barəsində Heydər Əliyevlə söhbət edir. Heydər Əliyev onu inandırır ki, belə hallar var. Heydər Əliyev özü bu barədə belə demişdi: “Həmin 80–70–ci illərdə Azərbaycan bütün müxtəlif respublikalar arasında hər cəhətdən çox yaxşı olması ilə seçilirdi, özü də təkcə iqtisadi göstəricilərinə görə yox. Ancaq o vaxtlar Sovetlər İttifaqında belə hallar olduğunu etiraf etməyə qorxurdular. Mən isə elan etdim ki, Azərbaycanda rüşvətxorluq, korrupsiya var və bunlara qarşı mübarizə aparmaq lazımdır, yəni Azərbaycan açıqlıq baxımından, aşkarlıq baxımından müsbət mənada fərqlənirdi”. 1970–71–ci illərdə Lənkəran və Balakən rayonlarında partiya, sovet və təsərrüfat orqanlarının işində böyük çatışmazlıqlar, kobud qanun pozuntuları aşkar edilmişdi. Başlanmış cinayət işlərinin dərindən istintaq edilməsi nəticəsində Lənkəran rayonundan 1198 nəfər cinayət məsuliyyətinə cəlb edilmiş və müxtəlif səviyyələrdə şəxslər məhkum edilmişdi. Balakən rayonunda ifşa edilmiş cinayətkarlar içərisində rayon partiya komitəsinin birinci katibi, rayon icraiyyə komitəsinin sədri, kənd təsərrüfatı idarəsinin rəisi və başqa məsul şəxslər var idi.\nAzərbaycan rəhbəri Heydər Əliyevin prinsipial və barışmaz mübarizəsi, məqsədyönlü fəaliyyəti nəticəsində Lənkəran və Balakən rayonlarında neqativ halların aradan qaldırılması üçün ciddi tədbirlər görüldü, onların iqtisadiyyata vurduğu zərərli nəticələr aradan qaldırılmağa başlandı. Bu iki rayon üzrə baş vermiş böyük mənimsəmələr və digər sui–istifadə halları haqqında Azərbaycan KP MK–nın həyata keçirdiyi tədbirlər 10 dekabr 1975–ci il tarixli qərarda göstərilirdi. Bundan sonra cinayətkarlığa qarşı mübarizə ardıcıl həyata keçirilən siyasətə çevrilir. Azərbaycan KP MK–nın 1975–ci il aprelin 24–də təsdiq etdiyi “Cinayətkarlıqla, ümumi mülkiyyətin dağıdılması və oğurlanmasına qarşı tədbirlər planı” inzibati orqanlar, rayon partiya – sovet təşkilatları və rəhbər vəzifəli şəxslər üçün proqram sənədi oldu.\nGörkəmli dövlət xadimi kimi Heydər Əliyevin dəmir iradəsinin parlaq sübutu onun fəaliyyətinin Moskva illəridir. 1982–1987–ci illəri əhatə edən bu dövrdə SSRİ rəhbərliyində Siyasi Büronun üzvü və SSRİ Nazirlər Soveti sədrinin birinci müavini kimi yüksək post tutan Heydər Əliyev böyük dövlətçilik psixologiyasının hökmranlıq etdiyi Kreml rejiminə, bu rejimin yaratdığı təqiblər və ayrı–seçkilik sisteminə sübut etdi ki, heç bir qüvvə onun zəngin, tükənməz və hərtərəfli dövlət idarəçiliyi istedadının qarşısını almağa qadir deyildir. Nəhəng imperiyanın ən ağır sahələrinin idarə edilməsində böyük uğurlara nail olan Heydər Əliyev az vaxt içərisində bütün SSRİ–də böyük nüfuz qazandı. Həmin dövrdə Heydər Əliyev Siyasi Büroda Sovet dövlətini idarə etməyə və onu tənəzzüldən çıxarmağa qadir olan yeganə dövlət xadimi idi.\n1983–cü ildə Heydər Əliyevin ünvanına dəmir yolunda geriliyin aradan qaldırılması, qarşıda duran vəzifələrin həyata keçirilməsi haqqında vətəndaşların müxtəlif təklif və arzularını əks etdirən saysız məktubları daxil olurdu. Bunlarla yanaşı, sərnişin daşınmasının təşkilində ciddi çatışmazlıqlar, qatarların gecikməsi, qatar və vağzallarda sərnişinlərə xidmətin pis təşkili, sərnişinlərə qulluq xidmətinin aşağı səviyyədə olması, yüklərin itməsi və digər məsələlər barədə şikayətlər gəlirdi.\nBütün məktubları, ərizələri, məlumatları diqqətlə nəzərdən keçirən Heydər Əliyev 1983–cü il avqustun 13–də onları nəzarətdə saxlamaqla baxılmaq üçün SSRİ yollar nəqliyyatı naziri Konarevə göndərmişdi. O, nazirə məktubda yazırdı: “Xahiş edirəm, zəhmətkeşlərin məktublarında qoyulan məsələlərə baxın və zəruri tədbirlər görün”.\nM.Qorbaçov Heydər Əliyevi ciddi rəqib hesab edirdi. Belə bir şəraitdə fəaliyyət göstərməsinə baxmayaraq, Heydər Əliyev sovet rəhbərliyində olarkən doğma Vətənini həmişə diqqət mərkəzində saxlayır, onun inkişafına hər cür qayğı göstərirdi. Xalqımızın böyük oğlu o zaman, həm də Dağlıq Qarabağı Azərbaycandan qoparıb almağa çalışan erməni millətçilərinin qarşısında qüdrətli maneə, keçilməz sədd idi. M.Qorbaçovun yeritdiyi yarıtmaz siyəsətə etiraz olaraq Heydər Əliyevin istefa verməsindən dərhal sonra erməni millətçiləri Dağlıq Qarabağı Azərbaycandan qoparmaq üçün fəal mübarizəyə başladılar. Dahi şəxsiyyətimiz bu dövrdə həm Moskvadan, həm də Azərbaycandakı dönüklərdən vurulan ağır zərbələrə məruz qaldı. Ulu öndər Heydər Əliyev sovet rejimi şəraitində belə milli lider səviyyəsinə yüksəlmişdi. Heydər Əliyev və onun fəaliyyəti dövrü Azərbaycan xalqının inkaredilməz gerçək tarixidir. Ulu öndər düşüncələri, biliyi, uzaqgörənliyi, dünyagörüşü, fəaliyyəti, bütün varlığı və yerinə yetirdiyi tarixi missiya ilə millətin atasına çevrilmişdi. Bütövlükdə, ölkə daxilində və xaricdə Azərbaycan xalqının biliyinə, bacarığına qiymət verənlər, ilk növbədə Heydər Əliyevi gözləri önünə gətirirdilər.\nƏbəs deyil ki, Heydər Əliyev sonralar deyirdi: “Biz sovet rejimində yaşayırdıq. Məgər biz bu rejimi dəyişdirə bilərdik? Amma iş ondadır ki, bu rejim altında olsa da sən xalqın, millətin üçün nə edirsən. Əgər bu rejimi dəyişdirə bilmirsənsə, onda onun imkanlarından istifadə edib xalqına kömək göstər. Mən bunu etdim. Azərbaycan o illərdə çox yüksəklərə qalxdı”. 1993–cü ilin iyununda—Heydər Əliyevin hakimiyyətə qayıdışı ərəfəsində Azərbaycan öz tarixinin ən qanlı burulğanı içərisində çabalayırdı. Cəbhədə ağır məğlubiyyətlər, xəyanətlər, satqınlıq, adi hal almışdı. Ölkədə, sözün əsl mənasında, hakimiyyətsizlik idi. Siyasi hərc–mərclik baş alıb gedirdi. Bölgələrimizdə, rayonlarda, paytaxtda faktiki olaraq silahlı quldur dəstələri hökmranlıq edirdi. Xalq vahimə və təşviş içərisində idi. Atışma səslərindən camaat evində rahat yata bilmirdi. Girovgötürmə kimi çirkin qazanc vasitəsi adi hala çevrilmişdi. Faktiki olaraq dövlət idarə olunmurdu. Azərbaycanı xalq adından idarə edən, əslində isə heç bir səriştəsi olmayan insanlar ölkəni milli fəlakət həddinə çatdırmışdı. İdarəçilik sükanı sahibsiz qalmışdı. Ölkə vətəndaş müharibəsi və etnik toqquşmalar meydanına çevrilməkdə idi. Azərbaycan xarici aləmdəki olan–qalan nüfuzunu da tamamilə itirmişdi. Xalq ümidsizlik və təlaş içərisində idi. Sabaha inam qalmamışdı. Daşnakların “böyük Ermənistan” yaratmaq niyyətləri, tarixi düşmənlərimizin—qonşu ölkələrin paytaxtlarında hazırlanmış və Azərbaycanı Qafqazın siyasi xəritəsindən silib götürmək planları reallaşmaq üzrə idi. Azərbaycan torpağı parçalanıb yox olmaq təhlükəsi qarşısında qalmışdı. Vətəndaş müharibəsinin ilk güllələri atılmış, qardaş qanı axıdılmışdı. Bu fəlakət anında Azərbaycan xalqının, Vətənin yeganə ümid yeri, qurtuluş çırağı Heydər Əliyev idi. Müdrik xalqımız, o zaman qəti və sərrast hərəkət edərək yeganə düzgün addımı atdı—dünyanın bu böyük siyasət adamını hakimiyyətə gətirdi. Bununla da Azərbaycanın xarici və daxili düşmənlərinin oxu daşa dəydi, bədxahlarımızın arzuları gözlərində qaldı. Məhz o zaman— 1993–cü ilin iyun günlərində Heydər Əliyevin hakimiyyətə qayıdışı ilə Azərbaycanın qurtuluşunda həlledici dönüş baş verdi. Müdrik dövlət xadimi vətəndaş müharibəsi təhlükəsini aradan qaldırdı. Xarici və daxili düşmənlərin Azərbaycanı parçalayıb yox etmək, müstəqil dövlətimizi aradan qaldırmaq planı puça çıxdı. Dövlətimizin, xalqımızın tarixi müqəddəratının idarəçilik sükanı dahi dövlət adamının əlinə keçdi.\nHeydər Əliyev xalqın təkidi ilə hakimiyyətə qayıdaraq dövlət müstəqilliyimizin qorunub saxlanılması və inkişafı üçün taleyüklü problemlərin hamısını həll etdi: atəşkəsə nail olundu, müstəqilliyin qarantı olan ordu quruculuğuna başlanıldı. Dövlət başçısının gördüyü tədbirlər nəticəsində respublikamızda müstəqilliyin yaşaması üçün ictimai–siyasi sabitlik bərqərar edildi və cinayətkarlığın səviyyəsi azaldıldı. Xarici siyasət milli maraqlara uyğunlaşdırıldı. Uğurlu neft strategiyasının təməli qoyuldu. 1995–ci ildə müstəqil Azərbaycan Respublikasının ilk Konstitusiyası qəbul olundu və bununla da demokratik quruluşun və hüquqi dövlətin əsası qoyuldu. Ulu öndərin təşəbbüsü ilə məhkəmə–hüquq islahatlarına başlanıldı. Tez bir zamanda Azərbaycanın hüquq sistemi Avropa standartlarına uyğunlaşdırıldı. Dövrün, zamanın tələblərinə cavab verən normativ–hüquqi aktlar qəbul edildi. Beynəlxalq konvensiyaların milli qanunvericiliyə uyğunlaşdırılması həyata keçirildi. Ulu öndərin gərgin əməyi nəticəsində yeniləşən cəmiyyətdə prokurorluq orqanlarının fəaliyyətini tənzimləyən hüquqi bazanın yaradılması mümkün oldu. Müstəqil Azərbaycan Respublikasının ilk Konstitusiyasında prokurorluğun təşkili və fəaliyyətini, hüquqi statusunu müəyyənləşdirən normalar nəzərdə tutulmuş, “Prokurorluq haqqında”, “Prokurorluq orqanlarında qulluq keçmə haqqında” və prokurorluğun fəaliyyəti ilə bağlı digər mühüm normativ–hüquqi aktlar qəbul olunmuşdur. Prokurorluq orqanlarının üzərinə düşən vəzifələrin layiqincə yerinə yetirildiyini yüksək qiymətləndirən ulu öndər Azərbaycan Respublikası Prokurorluğu orqanlarının 80 illik yubileyinə həsr olunmuş təntənəli yığıncaqda demişdir: “Azərbaycan Prezidenti kimi mən Azərbaycan Prokurorluğuna inanıram, güvənirəm və arxalanıram”.\nProkurorluq orqanlarına dövlət qayğısının ifadəsinin təzahürü olaraq ulu öndərin 17 iyul 1998–ci il tarixli sərəncamı ilə 1 oktyabr prokurorluq işçilərinin peşə bayramı günü kimi təsis edildi. Qeyd etmək zəruridir ki, Heydər Əliyevin 1998–ci il 22 yanvar tarixli bəyanatı, Azərbaycan Respublikasının Milli Məclisinə 1998–ci il 3 fevral tarixli müraciəti və bunların məntiqi nəticəsi olaraq ölkəmizdə ölüm hökmünün ləğv edilməsi Azərbaycanın rəhbərinin düşünülmüş, məntiqli, cəsarətli bir addımı idi.\nUlu öndər 1993–cü ildə xalqın təkidli tələbi ilə siyasi hakimiyyətə qayıdışından sonra “Cinayətkarlığa qarşı mübarizənin gücləndirilməsi, qanunçuluğun və hüquq qaydasının möhkəmləndirilməsi tədbirləri haqqında” 9 avqust 1994–cü tarixli fərman verilməklə mütəşəkkil cinayətkarlığa və korrupsiyaya qarşı mübarizə sahəsində konkret istiqamətləri müəyyənləşdirildi.\nHələ ötən əsrin 70–80–ci illərində olduğu kimi, müstəqillik dövründə də Heydər Əliyev korrupsiyaya qarşı ciddi mübarizə aparırdı. Heydər Əliyev Nazirlər Kabinetinin 18–19 iyul 1996–cı il tarixli geniş iclasında yekun nitqində deyirdi: “Vəzifədən sui–istifadə etmək halları, rüşvətxorluq, korrupsiya—bu bizim cəmiyyətimizin ən böyük bəlasıdır. Təəssüflər olsun ki, bu hallar azalmaq əvəzinə respublikada daha da yayılır. Kimlərdir bu işlərlə məşğul olanlar? Vəzifəli şəxslər, dövlət orqanlarında hökumət orqanlarında, inzibati orqanlarda, başqa orqanlarda işləyən şəxslər”. Ulu öndər belə hallara qarşı ciddi mübarizə aparmaq lazım olduğunu mühüm bir vəzifə kimi qarşıya qoyurdu: “Mən həyatım boyu bu hallarla mübarizə etmişəm və həyatımın sonuna qədər mübarizə edəcəyəm”. Heydər Əliyev göstərirdi ki, bu hallar bizim mənəviyyatımıza zidd olan hallardır. İnsanları bizdən narazı salır və heç kəs bu hallara haqq qazandıra bilməz.\nÖlkəmizdə azad sahibkarlıq və özəl sektorun inkişafı yolunda maneələrin aradan qaldırılması, onların fəaliyyətinə hər hansı bir formada müdaxilənin qarşısının alınması məqsədilə ümummilli lider Heydər Əliyev tərəfindən müxtəlif vaxtlarda verilmiş fərman və sərəncamların icrası istiqamətində görülən tədbirlər korrupsiyaya qarşı mübarizə işində çox mühüm rol oynadı. Xarici ölkələrlə, xarici şirkətlərlə qarşılıqlı faydalı iqtisadi əlaqələrin inkişaf etdirilməsini, xarici sərmayənin Azərbaycana yatırılmasına geniş şərait yaradılmasını, özəl sektorun inkişaf etdirilməsini üçün bütün imkanlardan istifadə edilməsini ulu öndər mühüm bir vəzifə kimi qarşıya qoyurdu. Heydər Əliyevin hələ 1996–cı il iyunun 7–də imzaladığı “İstehsal, xidmət, maliyyə–kredit fəaliyyətinə dövlət nəzarətinin qaydaya salınması və əsassız yoxlamaların qadağan edilməsi barədə” fərmanı özəl sektorun inkişaf etdirilməsi, bazar iqtisadiyyatının, sahibkarlığın inkişafına şərait yaradılması məqsədi daşıyan çox mühüm sənəd oldu.\nUlu öndərin təşəbbüsü ilə 2000–ci ildən etibarən mütəşəkkil cinayətkarlığın təhlükəli təzahürü ilə mübarizə tamamilə yeni müstəviyə qaldırılmış, Azərbaycan Prezidentinin “Azərbaycan Respublikasında korrupsiyaya qarşı mübarizənin gücləndirilməsi haqqında” 8 iyun 2000–ci il tarixli fərmanı ilə Avropa məkanına sürətlə inteqrasiya olunan ölkəmizdə korrupsiyaya qarşı mübarizənin yeni mərhələsi başlanılmışdır.\nHüquqi dövlət və vətəndaş cəmiyyəti quruculuğunu ardıcıllıqla davam etdirən Prezident İlham Əliyevin siyasi kursunun əsas istiqamətini təşkil edən korrupsiya ilə mübarizə sahəsində görülən kompleks tədbirlər, xüsusilə də Korrupsiyaya qarşı mübarizə üzrə Dövlət Proqramının qəbulu və müvəffəqiyyətlə icrası, prokurorluq orqanlarına dövlət səviyyəsində göstərilən etimadın təzahürü kimi Baş prokuror yanında Korrupsiyaya qarşı Mübarizə İdarəsinin təşkili və fəaliyyətə başlaması, ölkəmizin Avropa Şurası tərəfindən qəbul edilmiş və korrupsiya ilə mübarizədə beynəlxalq nəzəriyyə və təcrübəni özündə əks etdirən “Korrupsiya ilə əlaqədar cinayət məsuliyyəti haqqında”, “Korrupsiya ilə əlaqədar mülki–hüquqi məsuliyyət haqqında” və BMT–nın “Korrupsiya əleyhinə” konvensiyalara qoşulması və milli qanunvericiliyə uyğunlaşdırılması həyata keçirilmiş, korrupsiyaya qarşı mübarizə sahəsində mühüm nailiyyətlər əldə edilmişdir. “Şəffaflığın artırılması və korrupsiyaya qarşı mübarizə üzrə Milli Strategiya” və onun həyata keçirilməsi ilə bağlı Milli Fəaliyyət Planı korrupsiyaya şərait yaradan halların aradan qaldırılması məqsədilə qabaqlayıcı tədbirlərin həyata keçirilməsi üçün əlverişli hüquqi zəmin yaratmışdır. Korrupsiyanın qarşısının alınması sahəsində ixtisaslaşmış orqan funksiyasını həyata keçirən və əsas vəzifələrindən biri korrupsiyaya qarşı mübarizə sahəsində dövlət siyasətinin formalaşdırılmasında iştirak etmək olan Azərbaycan Respublikasının Korrupsiyaya qarşı Mübarizə üzrə Komissiyası tərəfindən dövlət orqanlarının və digər qurumların fəaliyyəti uğurla əlaqələndirilərək məhsuldar əməkdaşlığa nail olunmuşdur.\nHeydər Əliyevin Azərbaycanın dövlət başçısı olduğu dövrdə imzaladığı fərman və sərəncamlar respublikada hüquqi, demokratik dövlət quruculuğunda, müstəqil respublikanın möhkəmləndirilməsi və inkişafında, sosial–iqtisadi islahatların həyata keçirilməsi və cəmiyyət həyatının demokratikləşdirilməsində əsas proqram və normativ–hüquqi bazadır. Məhz ulu öndərin təməlini qoyduğu siyasət nəticəsində Azərbaycan Respublikasında korrupsiyaya qarşı milli mübarizə strategiyası konseptual xarakter daşıyır. Dövlət başçısı cənab İlham Əliyevin siyasi iradəsinə uyğun olaraq korrupsiyaya qarşı mübarizənin daha ciddi aparılması istiqamətində qanunvericilik və institusional tədbirlər bu gün də müvəffəqiyyətlə davam etdirilir.\nBu gün Azərbaycan Respublikası dünya dövlətləri tərəfindən ardıcıl olaraq mülki cəmiyyət və hüquqi dövlət prinsiplərini həyata keçirən və demokratikləşmə prosesinin dönməz xarakter aldığı bir ölkə kimi qəbul edilir. Bu nailiyyətlərin əldə edilməsi Heydər Əliyevin adı ilə bağlıdır. Azərbaycan xalqı və onun yaratdığı dövlət durduqca, Heydər Əliyev də yaşayacaq, tarixi tədqiqatların obyekti olaraq qalacaq, ona həsr olunmuş yüzlərlə dəyərli əsərlər nəşr ediləcəkdir. Bu əsərlərdə Heydər Əliyev dövrünün mövcud şərtləri altında xalqının mənafeləri naminə fədakarlıqla çalışmış görkəmli dövlət və siyasi xadim olaraq başlıca yer tutacaq.\nBaş prokuror yanında Korrupsiyaya qarşı Mübarizə İdarəsinin rəisi,


8 Dekabr 2017 08:00\nDünyanın ən gözəl qızı kimi tanınan Anastasiya Knyazeva dünya mediasında olduqca böyük rəğbət qazanıb. 6 yaşlı fotomodel yaşıdları arasında ilk pillələrdə qərarlaşıb.\nPublika.az xəbər verir ki, Anastasiya Knyazeva 30 iyun 2011-ci ildə Rusiyada anadan olub. Balaca qızı dünya mediasına Anası Anna Knyazeva tanıdıb. Qızının foto və videolarını sosial şəbəkəyə yükləyən qadın qısa zamanda olduqca çox izləyicisi kütləsi qazanıb.\nAnastasiya Knyazeva "Fransız Vogue" dərgisinin 10 yaşlı modeli Taylen Blondiuddan sonra dünyanın ən gözəl uşağı kimi tanınır. Ona "İnstaqram ulduzu" da deyirlər. Gözəlliyi ilə hər kəsi ovsunlayan balaca Anastasiya artıq gələcək karyerasına başlayıb.\n"İnstaqram" hesabında 610 min izləyicisi var. “İnstaqram” izləyiciləri balaca Anastasiyanın ünvanına çoxsaylı təriflər yağdırır, onun fövqəladə gözəlliyinin sirrini soruşurlar. 6 yaşlı bir uşağın dünyanı özünə məftun qoyması geniş müzakirə edilir. Uşağın anasına dünyanın ən prestijli şirkətlərindən iş və reklam təklifləri gəlir.\nAnası tərəfindən 2 il əvvəl açılan "İnstaqram" hesabında bu günə qədər ümumilikdə 845 foto-video paylaşılıb.


Əmlak Məsələləri Dövlət Komitəsi avqustun 7-də növbəti hərrac keçirəcək - AZƏRTAC – Azərbaycan Dövlət İnformasiya Agentliyi\nƏmlak Məsələləri Dövlət Komitəsi (ƏMDK) məkan anlayışı olmadan vaxta qənaəti təmin edərək hərrac proseslərini vətəndaşlara təklif edir. Özəlləşdirmə sahəsində elektron hərrac sistemi xidmətlə vətəndaş arasındakı məsafəni aradan qaldırır, effektivliyi və optimallığı təmin edir. Elektron formada seçim, sifariş və onlayn iştirak prosedurları investorların prosesdə iştiraketmə imkanını genişləndirərək ictimai marağı artırır.\nKomitə tərəfindən növbəti hərrac avqustun 7-də baş tutacaq. Komitənin mətbuat xidmətindən AZƏRTAC-a bildiriblər ki, avqustun ilk hərracına 44 dövlət əmlakı çıxarılıb. Budəfəki hərracda investorlar 17 səhmdar cəmiyyəti, 12 kiçik dövlət müəssisə və obyekti, 15 qeyri-yaşayış sahəsi arasında seçim edə biləcək.\nTəmir-tikinti, sənaye, aqrar, nəqliyyat, inşaat, istehsal və s. sahələrə aid səhmdar cəmiyyətləri Şirvan şəhərində , Bərdə, Zaqatala və digər rayonlarda yerləşir. Qeyd edək ki, səhmdar cəmiyyətlərin səhm paketləri nizamnamə kapitalının 30-45 faizini təşkil edir. Şirvan şəhəri, Salyan şosesində yerləşən “Anar” Açıq Səhmdar Cəmiyyətinin nizamnamə kapitalı 605 min 138 manatdır. Səhmlərinin 30 faizi hərraca çıxarılan bu dövlət əmlakı yeyinti məhsulları istehsalı sahəsində investorun iqtisadi potensialını artıra biləcək.\nHərraca ərazi müxtəlifliyi ilə bərabər, hər bir investorun büdcəsinə uyğun ola biləcək dövlət əmlakları çıxarılıb. Belə ki, Bakı, Salyan, Astara, Biləsuvar və digər bölgələrdə yerləşən əmlakların ilkin hərrac qiyməti 500 manat ilə 1 milyon 500 min manat aralığındadır. Ümumi faydalı sahəsi 14 kvadratmetr ilə 3 min 763 kvadratmetr intervalında olan kiçik dövlət müəssisələri investorlara biznes planlarına uyğun əmlaklar tapmaq üçün imkan yaradır. Torpaq sahəsi ilə birgə özəlləşdirilməsi nəzərdə tutulan Lənkəran rayonu, Darquba kəndində yerləşən Əmlak kompleksinin ümumi faydalı sahəsi 62 kvadratmetr, ilkin hərrac qiyməti 15 min manatdır. Prosesə Salyan rayonunda Yüksəliş yardımçı təsərrüfatı, Qobustan şəhərində Taxıl qəbulu məntəqəsi, paytaxtın Xəzər rayonunda 103 saylı yanacaqdoldurma məntəqəsi kimi dövlət əmlakları da çıxarılıb.\nMüxtəlif sahələr üzrə xidmət obyekti kimi istifadə oluna biləcək qeyri-yaşayış sahələrinin 13-ü Bakıda, 2-si Gəncə və Mingəçevirdə yerləşir. Gəncə şəhərində yerləşən ümumi faydalı sahəsi 158 kvadratmetr olan əmlak üçün ilkin qiymət 17 min manat təyin olunub. Ərazinin geniş, qiymətin uyğun olduğu bu qeyri-yaşayış sahəsinə investisiyanın qoyulması sərmayəçiyə əmlakdan fərqli sahələrdə xidmət obyekti kimi istifadə şansını verir.\nHərracda iştirak etmək istəyən şəxslərin prosesə elektron hərrac vasitəsilə qoşulması olduqca rahatdır. Onlayn şəkildə qeydiyyatdan keçərək, ilkin qiymətin 10 faizi həcmində beh ödəyib, seçdikləri əmlakı sifariş edə bilərlər. Qeyd edək ki, komitənin keçirdiyi hərracda istənilən şəxs sifarişçi və müşahidəçi kimi iştirak edə bilər.\nAZERTAG.AZ :Əmlak Məsələləri Dövlət Komitəsi avqustun 7-də növbəti hərrac keçirəcək


Azərbaycanda qohumlar arasında kütləvi dava: Ölən və yaralananlar var » Karabakhmedia.Az\nTarix:13-04-2018, 17:30 Kateqoriya:Manşet / Hadisə\nBəyzadə Rəciyevin ölümündə şübhəli bilinən Şirxan Haxıəliyev polis tərəfindən saxlanılıb, digər yaralıların müalicəsi davam etdirilir.\nYardımlı rayonunda qohumlar arasında kütləvi dava baş verib. Sputnik Azərbaycan-ın bölgə müxbiri xəbər verir ki, hadisə rayonun Bürzünbül kəndində yaşanıb.\nQohum ailələr olan Rəciyevlər və Haxıəliyevlər arasında mübahisə yaranıb. Torpaq ərazisinin müəyyən edilməsi səbəbindən yaranan mübahisə daha sonra davaya çevrilib. İlkin məlumata əsasən, dava zamanı 53 yaşlı Bürzümbül kənd sakini Bəyzadə Rəciyev müxtəlif dərəcəli bədən xəsarətləri aldığından dünyasını dəyişib.\nDavada iştirak edən digər şəxslər — 55 yaşlı Nuru Haxıəliyev, 25 yaşlı Şirxan Haxıəliyev, 25 yaşlı Elvin Rəcil və 19 yaşlı Əvəz Rəcili müxtəlif dərəcəli bədən xəsarətləri ilə Yardımlı Rayon Mərkəzi Xəstəxanasına çatdırılıblar. Bəyzadə Rəciyevin ölümündə şübhəli bilinən Şirxan Haxıəliyev polis tərəfindən saxlanılıb.\nDigər yaralıların müalicəsi davam etdirilir. Baş vermiş hadisə ilə bağlı Yardımlı Rayon Prokurorluğunda Cinayət Məcəlləsinin 120.1-ci (Qəsdən adam öldürmə" maddəsi ilə cinayət işi açılıb, müvafiq ekspertizalar təyin edilib. Hazırda istintaq davam etdirilir.


SOS ! - “Plastik torbalar qadağan edilməlidir” – Təbiətə və insana ziyandır\naccess_time04/08/2020 14:39 folder_openCəmiyyət\n“Onlar süni şəkildə əmələ gələn məhsullardır”\n“Ekoloji və insan sağlamlığı baxımdan bu torbaların qadağası zəruridir”\nÇili hökumətinin qərarına əsasən, ölkədə plastik torbalardan istifadə tamamilə qadağan olunub. Hökumət müvafiq qərarın qəbul edilməsi üçün iki il əvvəldən müvafiq islahatlar aparıb.\nHazırda ölkədə fəaliyyət göstərən mini marketlərdə plastik torbalardan istifadə yasaqlanıb. Son iki il ərzində Çilidə beş milyondan çox plastik torba satışının qarşısı alınıb.\nQeyd edək ki, ölkəmizdə də plastik torbalardan imtina xeyli müddətdir, müzakirə olunur. Buna dair müxtəlif təkliflər verilsə də, hələki qadağa reallaşmır. Proses ertələnmə səbəbləri ilə bağlı isə heç bir izah verilmir.\nBiz də “Sherg,az” olaraq bu səbəbləri aydınlaşdılrmaq məqsədilə qida təhlükəsizliyi üzrə ekspert Elsevər Fərzəliyevlə əlaqə saxladıq.\nPlastik torbalardan istifadənin qadağan edilməsinin çox yaxşı hal olduğunu deyən eskpert bildirdi ki, polietilen torbalar sintetik materiallardan hazırlanır. Ona görə də belə məhsullar sağlamlıq üçün təhlükəli ola bilər:\n“Ərzaq məhsulları plastik torbalarla nə qədər çox təmasda olursa, o qədər də mənfi təsirləri qaçılmazdır. Ərzaqlar torbalarda uzun müddət qaldıqca insan orqanizminə daha çox mənfi təsir göstərir”.\nEkspert vurğulayıb ki, plastik torbalar süni şəkildə əmələ gələn məhsullardır:\n“Birmənalı olaraq bu torbalar qadağan edilməlidir. Hətta tibb elmi də belə torbaların zərərli olduğunu isbat edib. Sağlam gələcək istəyiriksə, qərarlara birmənalı olaraq əməl etməliyik. Ölkəmizdə belə torbaların qadağan edilməsinə dair qərar nə qədər tez qəbul olunsa, o qədər yaxşıdır”.\nPlastik torbaların müxtəlif kütlələrdən hazırlandığını deyən E.Fərzəliyev bildirib ki, bu torbalar çürümədən qala bilir:\n“Plastik torbaların təbiət də yetərincə çirkləndirir. Ona görə də həm ekoloji, həm də insanların sağlamlığı baxımdan bu torbaların birmənalı olaraq qadağası zəruridir. Çalışmalıyıq ki, hamılıqla buna əməl edək. Əvəzedici kağız torbalardan istifadə oluna bilər. Amma bu da bir tərəfdən təbiətə zərbə deməkdir. Çünki kağızların hazırlanmasında ağaclardan istifadə edilir. Ona görə də plastik torbaları əvəz edən başqa alternativ materiallar tapmaq lazımdır”.


qaş | Axtarış | Kayzen\n11 dekabr 2014, 10:03\nDaha güclü qaşlara sahib olmaq istəyirsinizsə bu təkliflərə qulaq verin ...\nArtıq qalın qaşlar çox moda! Bir çox qadınlar dövründə moda deyə incəltdiyi qaşları indi təkrar çıxartma dərdində… İncə qaşların süniliyinin yanında qalın qaşların xarakteristik və təbii duruşu bütün qadınları cəzb etdi. Buna baxmayaraq, bəzi qadınların qaşları çox seyrək, ya da çox gücsüzdür. Baxmayaraq ki, qaşlar üçün də bir çox kosmetik vəsaitlər var, amma bu vasitələr o qədər də sehrli deyil ki, qaşlarınızı yenidən çıxarsın. Bu səbəblə də bir çox qadınlar qaşları çıxardacaq təbii vasitələrə ehtiyac duyur. Yaxşı bunlar nə ola bilər?\nBudur qaşlarınızı gücləndirmək üçün tətbiq edə biləcəyininz ən sadə üsullar:\nBir neçə həftə içərisində qaşlarınızda fərq edə biləcəyiniz bir dəyişiklik görmək istəyirsinizsə qaşlarınıza gündə bir neçə dəfə vazelin tətbiq edin. Vazelini diş fırçasıyla qaşlarınıza rahatlıqla tətbiq edə bilərsiniz.\nHind yağı qıl kökləri üzərində inanılmaz güclü bir təsirə malikdir. Siz də bu təsirdən qaşlarınız üçün faydalanmaq istəsənizsə hind yağını gündə bir dəfə qaşlarınıza tətbiq edin və ardından qaşlarınıza bir neçə dəqiqə ərzində masaj edin. Hind yağını yumadan ən az yarım saat gözləyin.


DİN rəsmisi Elşad Hacıyev: “30 il gözləyən vətəndaş bir il səbr edə bilmir?!”\n23:45 19-03-2021 297\nDövlət orqanlarının, ictimaiyyət nümayəndələrinin işğaldan azad olunan ərazilərə təşkil edilən səfərləri zamanı təhlükəsizlik təmin olunduğu üçün bədbəxt hadisələr baş vermir. Bu sözləri DİN-in mətbuat xidmətinin kütləvi informasiya vasitələri və ictimaiyyətlə əlaqələr şöbəsinin rəisi, polis mayoru Elşad Hacıyev deyib.\nO bildirib ki, insanlar bilməlidir ki, həmin ərazilərə bəlli marşrutlarla, müəyyən olunan təhlükəsiz yollarla getmək mümkündür: “Ona görə də ərazidə təhlükəli vəziyyətin yaşanması yalnız mühafizəyə aid edilməməlidir. Minalanmış ərazilər qalmaqdadır. Hazırda hər kəs bu məsələdə diqqətli olmalıdır. Etinadsızlıq edərək, qanunsuz olaraq əraziyə daxil olan, xəsarət alan insanlar işğaldan azad edilən ərazilərdə infrastruktur bərpa edildikdən sonra rahat yox, əlil vəziyyətdə gəzəcəklər.\n30 il gözləyən vətəndaş 3-5 ay, ya da bir il səbr edə bilmir?! Bütün bunlar yalnız və yalnız maarifləndirmə yolu ilə insanlara izah olunmalıdır. Onlar da bu qaydalara əməl etməlidirlər. Artıq ötən gün işğaldan azad edilmiş ərazilərə keçənlərlə bağlı 15-ci fakt qeydə alınıb. İşğaldan azad edilmiş ərazilərdə ictimai təhlükəsizliyin təmin olunması üçün görüləcək bütün zəruri tədbirlər müəyyən olunaraq icraya yönləndirilib."\nO bildirib ki, keçmiş təmas xətti adlandırdığımız ərazinin uzunluğu 246 kilometrdir: “Cənubdan şimala doğru olan bu məsafədə azad olunmuş ərazilərə keçmək üçün müəyyən postlar var. Postlardan yayınaraq, ara yollarla, günün qaranlıq saatlarında, dumanlı hava şəraitində işğaldan azad olunmuş ərazilərə keçənlər həmin ərazilərə yaxın yerlərdə yaşayan sakinlərdir. Bu ərazilərdə bir neçə post var. Lakin nəzərə alsaq ki, ərazidə istehkam qurğuları var, insanlar kifayət qədər asan şəkildə dövlət orqanlarının nüməyəndələrinin nəzərindən yayınaraq işğaldan azad olunan ərazilərə daxil ola bilirlər.\nLakin dövlət burada təkcə inzibati metodların deyil, əhalinin maarifləndirilməsinin, ayıq-sayıq olmasının marağındadır. O ərazilərdə təhlükəli vəziyyət var. Müəyyən olunan faktlar arasında bir ailənin bir neçə üzvünün öldüyünə dair məlumat vardı. Bu da onu göstərir ki, vətəndaşların ehtiyatsızlığı və etinadsızlığı ölümlərə səbəb olur.\nİşğaldan azad edilən ərazilərə qanunsuz yollarla keçənlərin əksəriyyəti öz yaxınlarının məzarını ziyarət etmək üçün belə bir addım atır. Cəmiyyət olaraq bunun hazırki vəziyyətdə təhlükəli olduğunu dərk etməliyik və bu kimi hərəkətlərə yol vermək istəyən şəxsləri fikrindən daşındırmalıyıq”.


Litva Viza Siyasəti\nSəyahətinizi planlamaq üçün Litva ölkəsinin viza siyasətinə nəzər yetirin.\nLitva ölkəsinə səyahət üçün viza almalısınızmı?\nLitva Viza Növləri və Kateqoriyaları\nLitva Şengen Vizası\n- Litva Turist Vizası - Litva Biznes Ziyarəti Vizası - Litva Mədəni, Elmi və ya İdman Tədbirləri Vizası - Litva Təhsil (90 günə qədər) Vizası - Litva Ailə və ya Dost Ziyarəti Vizası - Litva Yük Maşını Sürücüsü Vizası\nLitva Uzunmüddətli Vizası\n- Litva İş (Uzunmüddətli) Vizası - Litva Təhsil (Uzunmüddətli) Vizası\n- Litva vizası üçün müraciət edərkən müsahibədən keçməliyəm? - Şengen vizası ilə Litvaya gedərkən özümlə birlikdə hansı sənədləri götürməliyəm? - Şəxsi dəvət / özəl ziyarət üçün viza verilə biləcəyi maksimum müddət nədir? - Səyahət sığortası Litva üçün lazımdırmı? - Litva vizasını aldıqdan sonra otel rezervasiyasını dəyişdirə bilərəm? - Viza prosesinin sonunda Litva vizamı ala biləcəm? - Başqası mənim adımdan Litva vizası üçün müraciət edə bilərmi? - Litva səfirliyi və ya konsulluğu məndən əlavə sənəd və ya məlumat verməyimi tələb edə bilərmi? - Litva vizamın etibarlılığını uzada bilərəmmi? - Litvanın Şengen Vizası ilə Litvada işləyə bilərəmmi?\nLitva Səyahətiniz üçün Sizə Viza Lazımdırmı? İndi Öyrənin!\nQalma müddətindən asılı olaraq Litva vizası iki kateqoriyaya bölünür:\nQısamüddətli (90 günədək qalmaq üçün)\nBu kateqoriyaların hər birinin Litvaya səyahət məqsədinə görə bir neçə alt kateqoriyası var.\nLitvaya səyahətinizin məqsədindən və müddətindən asılı olaraq fərqli viza növləri tətbiq olunur. Əgər siz ziyarət etmək, oxumaq və ya orada işləmək, daimi yaşamağı planlaşdırırsızsa, müvafiq Litva vizası növü üçün müraciət etməlisiniz.\nƏgər siz Azərbaycan vətəndaşısınızsa, Litva vizası üçün sırf Azərbaycan vətəndaşlarına uyğun sənəd tələbləri, viza prosesi, viza rüsumu və s. haqqında buradan oxuya bilərsiniz.\nLitva Turist Vizası\nLitva Biznes Ziyarəti Vizası\nLitva Mədəni, Elmi və ya İdman Tədbirləri Vizası\nLitva Təhsil (90 günə qədər) Vizası\nLitva Ailə və ya Dost Ziyarəti Vizası\nLitva Yük Maşını Sürücüsü Vizası\nŞengen bölgəsinin bir hissəsi olaraq Litva qısamüddətli ziyarət üçün vahid Şengen vizaları verir. (C növü)\nMəqsədindən asılı olaraq Litvanın Şengen vizasının alt kateqoriyaları aşağıdakılardan ibarətdir:\nMədəniyyət, Elmi və ya İdman Fəaliyyətləri\nAilə və ya Dost ziyarəti\nLitvaya səyahət növü və tezliyinə görə Şengen vizası təkgirişli, ikigirişli və çoxgirişli ola bilər. Şengen vizasının etibarlılıq müddəti ümumiyyətlə Litva viza müraciəti formasında göstərilən səyahət müddətini əhatə edir. Şengen bölgəsinə tez-tez səyahət edirsinizsə, Litva konsulluğunun qərarından asılı olaraq bir, iki, üç və ya beş illik çoxgirişli Şengen vizası ala bilərsiniz. Bununla belə, sizin Şengen bölgəsində ən çox 90 gün qala bilmək icazəniz olacaqdır. Bu vəziyyətdə çoxgirişli uzunmüddətli Şengen vizası sahibləri hər 180 gündə ən çox 90 gün Şengen bölgəsində qala bilərlər.\nQısamüddətli Litva Vizası Rüsumu\nŞengen vizası üçün müraciət edərkən hər bir şəxs viza rüsumu ödəməlidir. Bu ödəniş viza nəticəsindən asılı olmayaraq geri qaytarılmır. Azərbaycan, Rusiya və Ermənistan vətəndaşları üçün Şengen vizası haqqı hazırda 35 Avrodur. Bu üç ölkə Şengen ölkələri ilə razılaşmaya əsasən azaldılmış viza rüsumu güzəştlərindən faydalanır. Digər ölkələrdə bu məbləğ 12 yaşdan yuxarı insanlar üçün 80 Avro, 6-12 yaş arası uşaqlar üçün 40 Avro, altı yaşdan kiçik uşaqlar üçün isə pulsuzdur.\nƏksər hallarda aşağıdakı kateqoriyalardan birinə aidsinizsə, müvafiq sübutlar təqdim edərək viza ödənişlərindən azad ola bilərsiniz:\nŞengen zonasında qanuni olaraq yaşayanların yaxın qohumları (yaxın qohumlara həyat yoldaşı, övladları (övladlığa götürülmüş də daxil olmaqla), valideynləri (və ya qəyyumları), nənələri, babaları, nəvələri daxildir)\nRəsmi nümayəndə heyətlərinin daimi üzvləri daxil olmaqla rəsmi nümayəndə heyətlərinin üzvləri, rəsmi görüşlərə, məsləhətləşmələrə, danışıqlara və mübadilə proqramlarına, habelə hökumətlərarası təşkilatların rəsmi dəvətə əsaslanan tədbirlərinə qatılanlar\nRəsmi təhsil proqramı çərçivəsində tədqiqat və təhsil məqsədi ilə onlarla səyahət edən şagirdlər, tələbələr, aspirantlar və pedaqoji işçilər\nƏlillər və ehtiyac olduqda onu müşayiət edən şəxslər\nBeynəlxalq idman tədbirlərinin iştirakçıları və peşə fəaliyyətləri ilə əlaqədar onları müşayiət edən şəxslər\nJurnalistlərin və texniki işçilərin rəsmi ziyarətləri\nƏgər siz Litvaya 90 gündən qısa müddət üçün turizm məqsədilə getmək istəyirsinizsə, vətəndaşlığınızdan asılı olaraq sizin ilk öncə Litva Turist vizasını əldə etməyiniz tələb oluna bilər.\nLitva Turist vizası sizə maksimum 90 günlük ən çoxu 180 gündən bir olmaqla Litvada qalmaq və turistik fəaliyyətlərinizi həyata keçirmək imkanı verir.\nLitva Turist Vizası üçün Tələb Olunan Sənədlər\nƏl ilə və səliqəli şəkildə yazılmış olmalıdır\nƏrizəçi tərəfindən şəxsən imzalanmalıdır\nYetkinlik yaşına çatmayanların ərizə forması daimi və ya müvəqqəti valideyn səlahiyyətlərini və ya qanuni qəyyumluğu həyata keçirən şəxs tərəfindən imzalanmış olmalıdır\nÖlçüsü 3,5x4,5-ə uyğun olmalıdır\nVahid (eynicinsli) və ağ rəngli arxa fon olmalıdır\nŞengen bölgəsindən nəzərdə tutulan (son) səyahət tarixindən sonra ən azı üç ay müddətində etibarlı olmalıdır\nƏrizəçinin vaxtı keçmiş xarici pasportunda əvvəlki Şengen vizaları varsa, həmin pasport da təqdim edilməlidir\n5. Şəxsiyyət Vəsiqəsi və Yaşayış İcazəsi / Viza (yaşayış və vətəndaşlıq ölkəniz fərqli olduqda)\nBu sənədlər üçün tələb olunan etibarlılıq müddəti Litvaya səyahət tarixinizdən sonra üç ay müddətindədir\nSığorta bütün Şengen ərazisində etibarlı olmalıdır\nSığorta xəstəlik, qəza və ya ölüm halı baş verərsə vətənə qayıtma xərclərinizi qarşılamalıdır\nMümkünsə, gediş-dönüş bileti\n8. Yaşayış Yeri Sübutu\nOteldən çek və ya sifarişdə açıq şəkildə göstərilməlidir:\nƏrizəçinin adı və soyadı\nOtelin əlaqə məlumatları\nTibbi müalicə halında: tibb müəssisəsində olduğunuzun təsdiqlənməsi\n9. Maddi (Maliyyə) Vəsaitinin Sübutu\nSon 3 aydakı orijinal bank çıxarışları\nDaşınmaz əmlakın arayışı və ya müntəzəm gəlir gətirən digər varlıqlara dair sübut\nDigər müntəzəm gəlirin sübutu\n10. İşəgötürən Tərəfindən Veriləcək Sənəd\nİşəgötürənin rəsmi şirkət kağızında möhürü, imzası və tarix açıq şəkildə göstərilən məktubu: işəgötürən şirkətin ünvanı, şəhər telefon nömrələri, məmurun adı və şirkətdəki vəzifəsi, işçinin adı, vəzifəsi, əmək haqqı və iş müddəti\n11. Şirkət Sahibləri Tərəfindən Veriləcək Sənəd\nDövlət qeydiyyatı haqqında şəhadətnamənin əsli və ya qeydiyyat haqqında şəhadətnamənin surəti (dövlət reyestrindən çıxarış)\n12. Şagirdlər / Tələbələrin Təqdim Etməli Olduqları Sənəd\nMəktəbə və ya universitetə qəbul sənədləri\n13. Yetkinlik Yaşına Çatmayanların Təqdim Etməli Olduqları Sənədlər (18 yaşından aşağı şəxslər)\nValideynin və / və ya qanuni qəyyumun razılığı:\nYetkinlik yaşına çatmayan şəxs tək və ya yalnız bir valideynlə səyahət edərsə\nYetkinlik yaşına çatmayan şəxs qanuni qəyyumu olmadan səyahət edərsə\nYetkinlik yaşına çatmayan şəxs qanuni qəyyumlarından biri ilə səyahət edirsə\nValideyn (lər) in adı və soyadı yetkinlik yaşına çatmayan şəxsin doğum haqqında şəhadətnaməsində göstərilənlərdən fərqli olduqda, valideyn (lər) əlavə sənədlər (nikah şəhadətnamələri), övladlığa götürmə sənədləri, valideynin (lərin) yetkinlik yaşına çatmayan şəxslə əlaqəsini təsdiqləyən ad və ya soyadın dəyişdirilməsini sübut edən sənədlər təqdim etməlidirlər\n14. Avropa İttifaqı (Aİ) Dövlət Üzvləri Ərazisini Tərk Etmək Niyyətinizi Təsdiqləyən Sənədlər\nYaşadığı ölkəyə bağlılığın sübutu:\nDaşınmaz əmlakın sübutu\nUzunmüddətli icarə müqaviləsi\nLitva Turist Vizası Müraciətinə Baxılma Müddəti\nLitva Turist vizası müraciətinə orta baxılma müddəti 5-15 təqvim günüdür. Bu, viza müraciəti etdiyiniz ölkədən asılıdır.\nLitva Turist Vizası Rüsumu\nLitva Turist Vizası üçün Haraya Müraciət Etmək Olar?\nLitva Turist vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva Biznes vizası sizə Litvaya daxil olmaq və orada 6 ay müddət ərzində maksimum 90 günə kimi qalmaq səlahiyyəti verir. Bu viza onun sahibinə işlə / bizneslə əlaqəli fəaliyyətlərini həyata keçirmək icazəsi verməklə işgüzar görüşlərdə və konfranslarda iştirak etmək, təlimlərdə iştirak etmək və təlim keçmək, daxili auditləri aparmaq, avadanlıq quraşdırmaq, yaxud da müştəri, yerli filial və ofis üçün digər müvəqqəti xidmətləri göstərməyə şərait yaradır.\nLitva Biznes Ziyarəti Vizası üçün Tələb Olunan Sənədlər\n12. Avropa İttifaqı (Aİ) Dövlət Üzvləri Ərazisini Tərk Etmək Niyyətinizi Təsdiqləyən Sənədlər\n13. Qəbul Edən Qurumdan Milli Qanunvericiliyə Uyğun Olaraq Səlahiyyətli Orqanlar Tərəfindən Təsdiq Edilmiş Sənəd. (Hüquqi şəxs və ya şirkət, təşkilat və ya bu cür hüquqi şəxsin və ya şirkətin filialı, Aİ üzvü olan dövlətlərdən birinin dövləti və ya yerli hakimiyyət orqanlarından və ya ərazisində keçirilən simpoziumlar; təşkilat komitələrindən və ticarət və sənaye sərgilərindən, konfranslarından yazılı müraciət)\nTələb möhürlənməli, imzalanmalı və aşağıdakı məlumatlardan ibarət olmalıdır:\nEv sahibinin tam ünvanı və əlaqə məlumatları\nDəvət məktubunu imzalayan şəxsin adı və vəzifəsi\nZiyarətin məqsədi və müddəti\nMüraciətçinin səyahət və yaşayış xərclərini ev sahibliyi edən şəxs və ya müəssisə tərəfindən ödəyəcəyi təqdirdə həmin şəxs və ya müəssisə haqqında məlumat\nLitva Biznes Ziyarəti Vizası Müraciətinə Baxılma Müddəti\nLitva Biznes Ziyarəti vizası müraciətinə orta baxılma müddəti 5-15 təqvim günüdür. Bu, viza müraciəti etdiyiniz ölkədən asılıdır.\nLitva Biznes Ziyarəti Vizası Rüsumu\nLitva Biznes Ziyarəti Vizası üçün Haraya Müraciət Etmək Olar?\nLitva Biznes Ziyarəti vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva Mədəni, Elmi və ya İdman Tədbirləri vizası sizə Litvaya mədəni, elmi və ya idman məqsədləri ilə daxil olmağınıza (məsələn, mədəni tədbirdə iştirakınıza) imkan yaradır.\nLitva Mədəni, Elmi və ya İdman Vizası üçün Tələb Olunan Sənədlər\n15. Beynəlxalq İdman Tədbirləri Məqsədilə Həyata Keçirilən Səyahətlər üçün (peşəkar səviyyədə müşayiət edənlər daxil olmaqla)\nQəbul edən təşkilat, səlahiyyətli orqanlar, Aİ Dövlət üzvləri və ya Azərbaycan Respublikasının milli idman federasiyalarından; Azərbaycan Respublikası Milli Olimpiya Komitəsindən; Aİ Dövlət üzvləri Milli Olimpiya Komitələri tərəfindən yazılı müraciət\nQurumun tam ünvanı, adı, əlaqə məlumatları (telefon nömrəsi, elektron poçt ünvanı)\nQarşı tərəfi təyin edən şəxsin adı və vəzifəsi\nTədbirin məqsədi və yaşadığınız ölkədən iştirakçı (lar) ın rolu\nMüştəri səyahət və yaşayış xərclərini qarşılayacaq şəxsin və ya təşkilatın adı\nBeynəlxalq idman tədbirləri üçün giriş bileti / kuponu tamaşaçılar və ya qonaqlar tərəfindən təqdim olunmalıdır\n16. Aİ Üzvünün (lərinin) Ərazisində Təşkil Olunan Universitet və Digər Mübadilə Proqramları Daxil Olmaqla Elmi, Akademik, Mədəni və ya Sənət Fəaliyyətlərə görə Həyata Keçirilən Səyahətlər üçün\nAşağıdakı məlumatları özündə cəmləşdirən təşkilatdan həmin fəaliyyətlərdə iştirak etmək üçün yazılı müraciət:\nTəşkilatın tam ünvanı və adı\nTədbirin məqsədi və ərizəçinin rolu\nƏrizəçinin səyahət və yaşayış xərclərini qarşılayacaq şəxsin və ya təşkilatın adı\nMədəniyyət / Bədii tədbir (lər) üçün giriş bileti / kuponu tamaşaçılar və ya qonaqlar tərəfindən təqdim olunmalıdır\nLitva Mədəni, Elmi və ya İdman Tədbirləri Vizası Müraciətinə Baxılma Müddəti\nLitva Mədəni, Elmi və ya İdman Tədbirləri vizası müraciətinə orta baxılma müddəti 5-15 təqvim günüdür. Bu, viza müraciəti etdiyiniz ölkədən asılıdır.\nLitva Mədəni, Elmi və ya İdman Tədbirləri Vizası Rüsumu\nLitva Mədəni, Elmi və ya İdman Tədbirləri Vizası üçün Haraya Müraciət Etmək Olar?\nLitva Mədəni, Elmi və ya İdman Tədbirləri vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva qısamüddətli təhsil vizası sizə Litvaya təhsil və ya təlim-tədris məqsədilə edəcəyiniz səyahətinizi həyata keçirmək üçün verilir. Bu viza sizin Litvada hər yarım il üçün (180 gün) 90 günə qədər qalmağınıza imkan yaradır.\nLitva Təhsil (90 Günə Qədər) Vizası üçün Tələb Olunan Sənədlər\n15. Gedəcəyiniz Ai Dövlət Üzvündə Sizi Qəbul Edəcək Məktəbdən, Universitetdən, Institutdan və s. Yazılı Müraciət və ya Qəbul Sertifikatı\n16. Yazılı Sorğu və ya Qeydiyyatdan Keçmək üçün Sertifikat Ən Azı Aşağıdakı Məlumatları Əks Etdirməlidir:\nMəktəbin, universitetin, institutun tam ünvanı və adı\nQəbul olunan tələbənin adı, vətəndaşlığı və doğum tarixi\nQalma məqsədi və müddəti\n17. Mümkünsə, Tələbə Şəhərciyində Qaldığınız barədə Sübut Sənədi\nLitva Təhsil (90 günə qədər) Vizası Müraciətinə Baxılma Müddəti\nLitva Təhsil (90 günə qədər) vizası müraciətinə orta baxılma müddəti 5-15 təqvim günüdür. Bu, viza müraciəti etdiyiniz ölkədən asılıdır.\nLitva Təhsil (90 günə qədər) Vizası Rüsumu\nLitva Təhsil (90 günə qədər) Vizası üçün Haraya Müraciət Etmək Olar?\nLitva Təhsil (90 günə qədər) vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva qısamüddətli ailə və dost ziyarəti vizası sizə 6 ay müddət ərzində 90 günə kimi qalmaqla Litvaya ailəni və ya dostları ziyarət etmək üçün səyahət etməyinizə icazə verir.\nLitva Ailə və ya Dost Ziyarəti Vizası üçün Tələb Olunan Sənədlər\n15. Avropa İttifaqı Üzvü Olan Dövlətlərdən Birinin Milli Qanunvericiliyinə Uyğun Olaraq Ev Sahibindən Yazılı Müraciət\n16. Ailəni Ziyarət Etməsi Halında Ailə Əlaqələrinin Sübutu\n17. Ziyarət Olunan Şəxsin Yaşayış Yerinin Təsdiqlənməsi\nLitva Ailə və ya Dost Ziyarəti Vizası Müraciətinə Baxılma Müddəti\nLitva Ailə və ya Dost Ziyarəti vizasına orta baxılma müddəti 5-15 təqvim günüdür. Bu, viza müraciəti etdiyiniz ölkədən asılıdır.\nLitva Ailə və ya Dost Ziyarəti Vizası Rüsumu\nLitva Ailə və ya Dost Ziyarəti Vizası üçün Haraya Müraciət Etmək Olar?\nLitva Ailə və ya Dost Ziyarəti vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva yük maşını sürücüsü vizaları yük daşınması üçün Litvaya gələnlərə verilir.\nLitva Yük Maşını Sürücüsü Vizası üçün Tələb Olunan Sənədlər\n8. Elektron Dəvət Kodu\nLitva Respublikasında ərizəçinin ziyarət edəcəyi rezident şəxs və ya təşkilat tərəfindən standartlara uyğun olaraq verilmiş elektron dəvət kodu. Ərizəçinin gediş-gəliş tarixlərini, yerləşmə ünvanını və səyahət məqsədini göstərən məzmununu əhatə etməlidir\nDəvət məktubu dəvət edən şəxs / qurum tərəfindən Elektron Xidmətlər Məlumat Sistemi (https://epis.vrm.lt/epis/) vasitəsilə elektron şəkildə verilir. Sözügedən məktubun elektron kodu təqdim edilməlidir. Məktubun nüsxəsi varsa, o da təqdim edilə bilər.\n9. Ərizəçi Xərclərini Ödəyəcəksə, Şəxsin Son 3 Aydakı Bank Çıxarışı (Litvada Qalmaq üçün Gündə 40 Avro) və Bank Hesabı Hərəkətlərini Əks Etdirən İmzalanmış və Möhürlənmiş Orijinal Bank Kitabçası\n10. UND (Beynəlxalq Nəqliyyatçılar Birliyi) və Yükgöndərən Şirkət Tərəfindən İmzalanmış və Möhürlənmiş Zəmanət Məktubu\n11. Yükgöndərən Şirkətinin Mövcud Sürücü Siyahısı və Etibarlı Şengen Vizaları\n12. Barkod ilə SSI (Sosial Təminat Sistemləri) Xidmət Sxemi\n14. Mövcud Ticarət Otağının Qeydiyyatı\n15. C2 Sertifikatı (Səlahiyyət Sertifikatı)\n16. Nəqliyyat Nazirliyi Tərəfindən Verilən Barkod ilə Sürücülük Vəsiqəsi və Peşə Bacarığı Sertifikatı (SRC 3)\n17. Səyahət Edilən Şengen Ölkələri ilə Iş Əlaqəsini Göstərən Son 5 Göndərmə Işi üçün CMR(Avtomobil Yolu ilə Beynəlxalq Nəqliyyat Daşınması Müqaviləsi haqqında Konvensiya) Sertifikatı və “Transit Companion” Bəyannaməsi (T1 və ya T2)\n18. Avropa İttifaqı (Aİ) Dövlət Üzvləri Ərazisini Tərk Etmək Niyyətinizi Təsdiqləyən Sənədlər\nLitva Yük Maşını Sürücüsü Vizası Müraciətinə Baxılma Müddəti\nLitva Yük Maşını Sürücüsü vizası müraciətinə orta baxılma müddəti 5-15 təqvim günüdür. Bu, viza müraciəti etdiyiniz ölkədən asılıdır.\nLitva Yük Maşını Sürücüsü Vizası Rüsumu\nLitva Yük Maşını Sürücüsü Vizası üçün Haraya Müraciət Etmək Olar?\nLitva Yük Maşını Sürücüsü vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva İş (Uzunmüddətli) Vizası\nLitva Təhsil (Uzunmüddətli) Vizası\nLitvada uzun müddət ərzində (90 gündən çox) yaşamaq istəyirsinizsə, uzunmüddətli viza üçün müraciət etməlisiniz.\nMilli viza Litvaya daxil olduqdan sonra yaşayış icazəsi üçün müraciət edəcəyiniz əsas götürülərək sizə verilir. Potensial bir rezident olaraq Litvaya daxil olmağınızı və yaşayış üçün müraciət edərkən ölkədə qalmağınızı təmin edir. Litvaya gəldikdən sonra üç ay ərzində vizanı yaşayış icazəsinə çevirməli olacaqsınız.\nLitva İş vizası iş icazəsi aldıqdan sonra sizə 1 il müddətində Litvada işləmək və yaşamaq hüququ verir.\nLitva İş (Uzunmüddətli) Vizası üçün Tələb Olunan Sənədlər\n8. İş İcazəsi\nLitva Əmək Birjası tərəfindən xarici vətəndaşın Litva Respublikasında işləməsinə icazə verən iş icazəsinin qanuni sənədlərinin surəti (varsa)\n9. Vasitəçilik Məktubu\nLitva təşkilatı, şirkəti, müəssisəsi (Viza Ofisində vasitəçilik üçün müraciəti nömrəsi qeyd edilməlidir ) tərəfindən EPIS vasitəsilə təqdim edilməlidir\n10. Litva Respublikasında Maddi Maliyyə Vəsaitinin Sübutu\n11. İş Təcrübəsinin Sənədli Sübutu\n12. Peşə Bacarıqlarını Təsdiqləyən Sənədlər\nLitva İş (Uzunmüddətli) Vizası Müraciətinə Baxılma Müddəti\nLitva İş (Uzunmüddətli) Vizası müraciətinə orta baxılma müddəti 10-40 təqvim günüdür. Bu, viza müraciəti etdiyiniz ölkədən asılıdır.\nLitva İş (Uzunmüddətli) Vizası Rüsumu\nLitva İş (Uzunmüddətli) vizası rüsumu 60 Avrodur. Rüsum vətəndaşlıq və ya müraciətin təqdim olunduğu ölkədən asılı olaraq dəyişə bilər.\nLitva İş (Uzunmüddətli) Vizası üçün Haraya Müraciət Etmək Olar?\nLitva İş (Uzunmüddətli) vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nBu viza xarici vətəndaşlara onların uzunmüddətli viza əldə edərək Litvada daha uzun müddətə yaşamalarıa imkan yaradır. Bu viza Litvada dövlət universiteti və ya kollecinə qəbul edilmiş şəxslərə şamil olunur.\nLitva Təhsil (Uzunmüddətli) Vizası üçün Tələb Olunan Sənədlər\n8. Vasitəçilik Məktubu\nLitva təşkilatı, şirkəti, müəssisəsi (Viza Ofisində vasitəçilik üçün müraciət nömrəsi qeyd edilməlidir) tərəfindən EPIS vasitəsilə təqdim edilməlidir\n9. Maddi (Maliyyə) İmkanların Sübutu\nLitva Respublikasında planlaşdırılan hər ay üçün 150 Avro\n10. Təhsil Məqsədini Sübut Edən Sənədlər\nLitva Təhsil (Uzunmüddətli) Vizası Müraciətinə Baxılma Müddəti\nLitva Təhsil (Uzunmüddətli) Vizası müraciətinə orta baxılma müddəti 10-40 təqvim günüdür. Bu, viza müraciəti etdiyiniz ölkədən asılıdır.\nLitva Təhsil (Uzunmüddətli) Vizası Rüsumu\nLitva Təhsil (Uzunmüddətli) vizası rüsumu 60 Avrodur. Rüsum vətəndaşlıq və ya müraciətin təqdim olunduğu ölkədən asılı olaraq dəyişə bilər.\nLitva Təhsil (Uzunmüddətli) Vizası üçün Haraya Müraciət Etmək Olar?\nLitva Təhsil (Uzunmüddətli) vizasına Litvanın viza mərkəzlərində, səfirliklərində və ya konsulluqlarında müraciət edə bilərsiniz (onlardan hansı yaşadığınız ölkədə viza müraciətini qəbul edirsə). Əgər ölkənizdə yoxdursa, ən yaxın səfirliyə və ya konsulluğa müraciət etməlisiniz.\nLitva vizası üçün müraciət edərkən müsahibədən keçməliyəm?\nBu konsulluqdan asılıdır. Müraciətə baxılarkən konsulluq idarəsi ərizəçini müsahibə üçün çağıra bilər.\nŞengen vizası ilə Litvaya gedərkən özümlə birlikdə hansı sənədləri götürməliyəm?\nSadəcə Şengen vizasına sahib olmaq sahibinin Şengen Bölgəsinə (yəni, Şengen icazəsi verən ölkələrin ərazisinə) daxil olmaq üçün avtomatik hüquqa sahib olması demək deyil.\nŞengen sərhədində, viza sahibindən, nəzərdə tutulan qalma müddətini və şərtlərini əsaslandıran sənədlər; nəzərdə tutulan qalma müddəti və ölkələrinə qayıtmaq üçün kifayət qədər yaşayış vasitələrinə sahib olmalarını sübut edən sənədlər tələb edilə bilər. Ərizəçi Avropa ittifaqı üzvü olan dövlət ərazisi boyunca etibarlı olan və nəzərdə tutulmuş qalma və ya tranzit müddətini əhatə edən müvafiq səyahət tibbi sığortasına da sahib olmalıdır.\nŞəxsi dəvət / özəl ziyarət üçün viza verilə biləcəyi maksimum müddət nədir?\nDəvət məqsədindən asılı olaraq viza 6 ay ərzində ən çox 90 günə qədər verilə bilər (Qısamüddətli viza). Vizanın etibarlılıq müddəti isə bir ildən 5 ilə qədər qüvvədədir.\nSəyahət sığortası Litva üçün lazımdırmı?\nLitvanı səyahət etmək üçün vizaya ehtiyacınız varsa (Şengen vizası):\nBəli, Litva səyahət sığortası Şengen vizasına müraciət etmək üçün lazımdır. Litva viza səyahət sığortası tələbi minimum 30.000 Avronu əhatə edir\nLitvaya səyahət etmək üçün vizaya ehtiyac duymayan bir ölkənin vətəndaşısınızsa:\n90 gündən az müddətə ziyarət üçün Litvaya səyahət sığortası almaq məcburi deyil, lakin hər ehtimala qarşı Litva üçün səyahət sığortası almaq tövsiyə olunur\nLitva vizasını aldıqdan sonra otel rezervasiyasını dəyişdirə bilərəm?\nOtel rezervasiyanızı səyahətə çıxmazdan əvvəl viza verən orqana bildirməyiniz şərti ilə dəyişə bilərsiniz. Rezervasiyanızın ləğvi halında otelinizin Litva səfirliyinə və ya konsulluğuna məlumat vermə ehtimalı yüksəkdir. Beləliklə, səfirliyə / konsulluğa yalan məlumat verdiyiniz anlaşılmazlığının qarşısını almaq üçün bunu otelinizdən əvvəl etməyiniz tövsiyə olunur. Digər hallarda Litva vizanız ləğv edilə bilər.\nViza prosesinin sonunda Litva vizamı ala biləcəm?\nVizanın verilməsi və ya imtina edilməsi yalnız Litva Respublikası Səfirliyinin hüququdur. Səyahətinizin sona çatma tarixinə qədər Şengen ərazisini tərk etməyinizə dair kifayət qədər dəlil olmadıqda viza müraciətiniz imtina edilə bilər.\nBaşqası mənim adımdan Litva vizası üçün müraciət edə bilərmi?\nVIS qaydalarına uyğun olaraq 12 oktyabr 2015-ci ildən etibarən Şengen vizası üçün müraciət edən bütün müraciət edənlər Litvanın viza müraciət mərkəzinə / səfirliyinə / konsulluğuna gələrək on barmaq izi və fotoşəkil üçün biometrik məlumatlar təqdim etməlidirlər. Növbəti 59 ayda ərizəçi Viza Müraciət Mərkəzini ziyarət etmədən müraciətini edə bilər.\nƏrizəçi qısamüddətli viza üçün 12 yaşından kiçik, uzunmüddətli viza üçün 6 yaşından kiçik olduğu və ya fiziki baxımdan gəlməyi mümkün olmadığı təqdirdə şəxsən müraciət etməyə də bilər.\nHeç vaxt Şengen bölgəsində olmamısınızsa, viza müraciətinizi şəxsən özünüz təqdim etməlisiniz.\nLitva səfirliyi və ya konsulluğu məndən əlavə sənəd və ya məlumat verməyimi tələb edə bilərmi?\nBəli, Səfirlik və Konsulluq müraciət edənləri zəruri yoxlama və ya şəxsi görüş üçün daha sonra zəng etmək hüququnu özündə saxlayır. Səfirlik lazım gəldikdə uyğunlaşdırılmış sənədlər siyahısında olmayan əlavə sənədlər tələb etmək hüququnu özündə saxlayır.\nLitva vizamın etibarlılığını uzada bilərəmmi?\nVizaların etibarlılığını yalnız təbii fəlakət kimi müstəsna hallarda uzatmaq mümkündür. Bu, yaşayış yerinizə ən yaxın miqrasiya mərkəzində edilməlidir.\nLitvanın Şengen Vizası ilə Litvada işləyə bilərəmmi?\nXeyr, ümumiyyətlə Şengen Vizası ilə Litvada işləməyə icazəniz yoxdur. Litvaya müvəqqəti xarici işçi kimi gəldiyiniz təqdirdə əvvəlcədən milli viza üçün müraciət etməlisiniz.